tripathysagar/odia_wiki huggingface dataset:
ପେଣ୍ଟାଜୋସିନ, ଅନ୍ୟମାନଙ୍କ ମଧ୍ୟରେ ଏକ ବେପାର ନାମ ଟାଲୱିନ, ହେଉଛି ଏକ ଓପିଅଏଡ  (ଅଫିମ ଭଳି ପଦାର୍ଥ) ଔଷଧ ଯାହା ମଧ୍ୟମରୁ ପ୍ରବଳ ଯନ୍ତ୍ରଣାର ଚିକିତ୍ସା ପାଇଁ ବ୍ୟବହୃତ ହୁଏ  । ଏହା ପାଟିରେ ଦିଆଯାଇପାରେ କିମ୍ବା ଇଞ୍ଜେକ୍ସନଦ୍ୱାରା ବ୍ୟବହୃତ ହୋଇପାରେ । ପାଟିରେ ନିଆଯା‌ଥିବା ଔଷଧର ପ୍ରଭାବ ୩୦ ମିନିଟ ମଧ୍ୟରେ ଆରମ୍ଭ ହୁଏ ଏବଂ ୩ ଘଣ୍ଟାରୁ ଅଧିକ ସମୟ ରହିଥାଏ । ଏହା ସାଧାରଣତଃ କମ ପସନ୍ଦ କରାଯାଉଥିବା ଔଷଧ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ମୁଣ୍ଡ ବୁଲାଇବା, ସୁଖାଭାସ, ନିଦ୍ରାଳୁ ଭାବ ଏବଂ ବାନ୍ତି ହୋଇପାରେ । ଅନ୍ୟାନ୍ୟ ପାର୍ଶ୍ୱ ପ୍ରତିକ୍ରିୟାରେ ବାତ, ଅପବ୍ୟବହାର, ଅଣ‌ଯଥେଷ୍ଟ ଶ୍ୱାସକ୍ରିୟା, ସେରୋଟୋନିନ୍ ସିଣ୍ଡ୍ରୋମ ଏବଂ ଆଡ୍ରେନାଲ୍ ଅଭାବ ହୋଇପାରେ। ଓପିଓଏଡ ନିର୍ଭରଶୀଳ ବ୍ୟକ୍ତିଙ୍କଠାରେ ଏହା ବ୍ୟବହାର କରାଯିବା ଉଚିତ୍ ନୁହେଁ କାରଣ ଏହାଦ୍ୱାରା ଓପିଏଡ୍ ପ୍ରତ୍ୟାହାର ଆରମ୍ଭ ହୋଇପାରେ । ଏହା ଓପିଓଏଡ୍ ରିସେପ୍ଟରର ଏକ ଆଂଶିକ ଆଗୋନିଷ୍ଟ । ୧୯୬୦ ମସିହାରେ ପେଣ୍ଟାଜୋସିନ୍ ପେଟେଣ୍ଟ ହୋଇଥିଲା ଏବଂ ୧୯୬୪ରେ ଚିକିତ୍ସା ବ୍ୟବହାର ପାଇଁ ଅନୁମୋଦିତ ହୋଇଥିଲା । ଏହା ଏକ ସାଧାରଣ ଔଷଧ ଭାବରେ ଉପଲବ୍ଧ । ଯୁକ୍ତରାଷ୍ଟ୍ରରେ ବଟିକା ପିଛା ୫୦ ମିଗ୍ରା ଥିବା ୧୨୦ ବଟିକାର ମୂଲ୍ୟ ୨୦୨୧ ସୁଦ୍ଧା ପ୍ରାୟ ୮୦ ଡଲାର୍ ଥିଲା । ଯୁକ୍ତରାଜ୍ୟରେ ଏହି ରାଶିର ମୂଲ୍ୟ ପ୍ରାୟ ୧୨ ପାଉଣ୍ଡ । ଅପବ୍ୟବହାର ହ୍ରାସ କରିବାକୁ ଚେଷ୍ଟା କରିବା ପାଇଁ ନାଲକ୍ସୋନ ସହିତ ମିଳିତ କରି ଦିଆଯାଏ ।
ଗୁରୁପ୍ରସାଦ ରାମଚନ୍ଦ୍ର ଶର୍ମା  (ମଞ୍ଚନାମ ଗୁରୁପ୍ରସାଦ) ଜଣେ ଭାରତୀୟ ଅଭିନେତା ତଥା କଥାଚିତ୍ର ନିର୍ଦ୍ଦେଶକ ଓ ମୁଖ୍ୟତଃ କନ୍ନଡ଼ କଥାଚିତ୍ର ଜଗତରେ କାମ କରନ୍ତି  । ୨୦୦୬ ମସିହାରେ ମାତା ଜରିଆରେ ସେ ଜଣେ ନିର୍ଦ୍ଦେଶକ ଭାବରେ କନ୍ନଡ଼ କଥାଚିତ୍ର ଜଗତରେ କାମ କରିବା ଆରମ୍ଭ କରିଥିଲେ । ଏହି କଥାଚିତ୍ରଟି ସଫଳତା ପାଇବା ପରେ ସେ ତାଙ୍କର ୨ୟ କଥାଚିତ୍ର ଏଡ୍ଡେଲୁ ମଞ୍ଜୁନାଥର ନିର୍ମାଣ କରିଥିଲେ । ପରଦାରେ ଜଣେ ବାସ୍ତବବାଦୀ ଅଭିନେତା ଭାବରେ ମଧ୍ୟ ସେ ଜଣାଶୁଣା ।
ଛୋଟ ଶିବ ମନ୍ଦିର, ବଙ୍ଗଳାଦେଶର ରାଜଶାହୀ ଡିଭିଜନର ପୁଥିଆ ଉପଜିଲ୍ଲାରେ ଥିବା ପୁଥିଆ ମନ୍ଦିର କମ୍ପ୍ଲେକ୍ସର ଏକ ହିନ୍ଦୁ ମନ୍ଦିର । ୧୮୦୪ ମସିହାରେ ନିର୍ମିତ ଏହି ମନ୍ଦିରକୁ ଚୌଦପାଇ ରାଜବଂଶର ଆନନ୍ଦନାରାୟଣ ନିର୍ମାଣ କରିଥିଲେ । ଏହି ମନ୍ଦିର ପୁଥିଆ ସହରରେ ଅବସ୍ଥିତି, ଯାହାକି ରାଜସାହି ସହରଠାରୁ ୩୨ କିଲୋମିଟର  (୨୦ ମାଇଲ୍) ଦୂରରେ ଅବସ୍ଥିତ  । ଏହି ସହରକୁ ଏକ ରେଳପଥ ମଧ୍ୟ ଅଛି, ଯାହାକି ଢାକା ରାଜସାହି ରାଜପଥରେ ଅବସ୍ଥିତ । ଏହା ଆରାନି ରାସ୍ତାର ପୂର୍ବ ପାର୍ଶ୍ୱରେ ପଞ୍ଚାନି ପ୍ରାସାଦର ଦକ୍ଷିଣ-ପଶ୍ଚିମ ପ୍ରାନ୍ତରେ ଅବସ୍ଥିତ । ବୈଶିଷ୍ଟ୍ୟ ଏହି ମନ୍ଦିର ଦକ୍ଷିଣ ଆଡ଼କୁ ଅଛି ଏବଂ ଏହାର କେବଳ ଗୋଟିଏ କୋଠରୀ ଅଛି ଯାହାର ଛାତ ଅର୍ଦ୍ଧ-ବୃତ୍ତ ଆକାରର । ମନ୍ଦିରର ଛାତ ହେଉଛି ପିରାମିଡାଲ୍, ଯାହାକି ଚାରି ଖଣ୍ଡ ବିଶିଷ୍ଟ କୁଡ଼ିଆ ଆକାରର କାନ୍ଥ ଭଳି । ଦକ୍ଷିଣ ଆଡ଼କୁ ଥିବା ଏକମାତ୍ର ପ୍ରବେଶ ପଥରେ ଟେରାକୋଟା ପ୍ୟାନେଲରେ ଅଳଙ୍କାର ରହିଛି ଯେଉଁଥିରେ ହିନ୍ଦୁ ଧର୍ମର ବୈଷ୍ଣବ ସମ୍ପ୍ରଦାୟର ଦେବତାମାନଙ୍କର ନୃତ୍ୟ ଖୋଦିତ ହୋଇଛି ।
ତନ୍ଦୁର ଏକ ଭାରତୀୟ ପୌରପାଳିକା   ଅଟେ । ଏହା ଆନ୍ଧ୍ର ପ୍ରଦେଶର ରଙ୍ଗରେଦ୍ଦି ଜିଲ୍ଲାରେ ଅବସ୍ଥିତ । ଭୌଗଳିକ ଅବସ୍ଥିତି ତନ୍ଦୁର ୧୯.୧୫୧୮ ଉତ୍ତର ଅକ୍ଷାଂଶ ଓ ୭୯.୪୫୦୨ ପୂର୍ବ ଦ୍ରାଘିମାରେ ଅବସ୍ଥିତ । ସମୁଦ୍ର ପତନଠାରୁ ଏହା ୧୦୪୦ ଫୁଟ ଉଚ୍ଚତାରେ ରହିଛି । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ତନ୍ଦୁର ସହରର ମୋଟ ଜନସଂଖ୍ୟା ୫୭୯୪୩ ଅଟେ । ସେଥି ମଧ୍ୟରୁ ୫୧.୦୮% ଜଣ ପରୁଷ ହୋଇଥିବା ବେଳେ ୪୮.୯୨% ଜଣ ନାରୀ ଅଟନ୍ତି । ତନ୍ଦୁରର ସାକ୍ଷରତା ହାର ୫୯.୮୦% ଅଟେ । ଏହା ଜାତୀୟ ହାରଠାରୁ ୫.୦୪% ପ୍ରତିଶତ କମ ଅଟେ । ସେଥିରୁ ୩୪.୩୮% ପ୍ରତିଶତ ପୁରୁଷ ଓ ୨୫.୪୨% ନାରୀ ଅଟନ୍ତି । ୧୪.୬୮% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ତେଲୁଗୁ ତନ୍ଦୁରର ସରକାରୀ ଭାଷା ଅଟେ ।
ସିରୋଲିମସ, ଯାହାକୁ ରାପାମାଇସିନ ମଧ୍ୟ କୁହାଯାଏ, ଔଷଧ ଯାହା ମୁଖ୍ୟତଃ ଅଙ୍ଗ ପ୍ରତିରୋପଣ ପ୍ରତ୍ୟାଖ୍ୟାନ ରୋକିବା ପାଇଁ ଓ ଲୋମ୍ଫଞ୍ଜିଓଲିଓମାୟୋମାଟୋସିସ ରୋଗର ଚିକିତ୍ସା ପାଇଁ ବ୍ୟବହୃତ ହୁଏ । ବୃକ୍‌କ ପ୍ରତିରୋପଣ ପାଇଁ ଏହା ଏକ ଦ୍ୱିତୀୟ ଧାଡିର ଚିକିତ୍ସା । ଏହା ପାଟିରେ ଦିଆଯାଏ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ସଂକ୍ରମଣ, ଜ୍ୱର, ଖରାପ କ୍ଷତ ଆରୋଗ୍ୟ, ମଧୁମେହ, ମୂତ୍ରରେ ପୁଷ୍ଟିସାର, ରାସ ଏବଂ ଫୁଲା ହୋଇପାରେ । ଅନ୍ୟ ପାର୍ଶ୍ୱ ପ୍ରତିକ୍ରିୟାରେ ଲିମ୍ଫୋମା, ଆନାଫାଇଲକ୍ସିସ୍, ଆଞ୍ଜିଓଇଡିମା, ବୃକ୍‌କ ସମସ୍ୟା, ଏବଂ ପ୍ରଗତିଶୀଳ ମଲ୍ଟିଫୋକାଲ୍ ଲ୍ୟୁକୋଏନସେଫାଲୋପାଥି ଅନ୍ତର୍ଭୁକ୍ତ ହୋଇପାରେ । ଏହା ଏକ ଏମଟଓଆର   ପ୍ରତିବନ୍ଧକ ଏବଂଟି ଜୀବକୋଷ ଏବଂ ବି ଜୀବକୋଷଗୁଡ଼ିକର ସକ୍ରିୟତା ହ୍ରାସ କରି କାର୍ଯ୍ୟ କରେ । ୧୯୭୨ ମସିହାରେ ସିରୋଲିମସ ପୃଥକୀକରଣ ହୋଇଥିଲା ଏବଂ ୧୯୯୯ରେ ଯୁକ୍ତରାଷ୍ଟ୍ରରେ ଏବଂ ୨୦୦୧ରେ ୟୁରୋପରେ ଚିକିତ୍ସା ପାଇଁ ଅନୁମୋଦିତ ହୋଇଥିଲା । ଏହା ଏକ ସାଧାରଣ ଔଷଧ ଭାବରେ ଉପଲବ୍ଧ । ଯୁକ୍ତରାଷ୍ଟ୍ରରେ ଏକ ମାସର ଚିକିତ୍ସାରେ ୨୦୨୧ ସୁଦ୍ଧା ଦିନକୁ ୨ମିଗ୍ରାର ମୂଲ୍ୟ ପ୍ରାୟ ୨୨୫ ଡଲାର ଥିଲା । ଯୁକ୍ତରାଜ୍ୟରେ ଏହି ରାଶି ମୂଲ୍ୟ  ୧୭୨ ଖର୍ଚ୍ଚ ହୁଏ । ଏହା ରାପାମୁନ ନାମରେ ବିକ୍ରି ହୁଏ ।
ଏସୋମେପ୍ରାଜୋଲ  (ଇଂରାଜୀ ଭାଷାରେ ), ବିକ୍ରୟ ନାମ ନେକ୍ସିଅମ  , ଗୋଟିଏ ଔଷଧ ଯାହା ପାକସ୍ଥଳୀ ଅମ୍ଳ କମେଇଦିଏ  । ଏହା ଗ୍ୟାଷ୍ଟ୍ରୋଏସୋଫେଜିଆଲ ରିଫ୍ଲକ୍ସ ରୋଗ, ପେପ୍ଟିକ୍ ଅଲସର୍ ରୋଗ ଏବଂ ଜୋଲିଞ୍ଜର-ଏଲିସନ ସିଣ୍ଡ୍ରୋମ ରୋଗମାନଙ୍କ ଚିକିତ୍ସା ପାଇଁ ବ୍ୟବହୃତ ହୁଏ  ଏହା ପ୍ରୋଟୋନ ପମ୍ପ ଇନହିବିଟର ଭଳି ଫଳପ୍ରଦ ହୁଏ  ଏହାକୁ ପାଟିରେ କିମ୍ବା ଇଞ୍ଜେକସନ ସାହାଯ୍ୟରେ ଦିଆଯାଏ  ଏହାର ସାଧାରଣ ପାର୍ଶ୍ୱ ପ୍ରତିକ୍ରିୟାରେ ମୁଣ୍ଡ ବିନ୍ଧା, କୋଷ୍ଠକାଠିନ୍ୟ, କୋଷ୍ଠକାଠିନ୍ୟ, ଶୁଖିଲା ପାଟି ଏବଂ ପେଟ ଯନ୍ତ୍ରଣା ଅନ୍ତର୍ଭୁକ୍ତ  ଗୁରୁତର ପାର୍ଶ୍ୱ ପ୍ରତିକ୍ରିୟାରେ ଆଞ୍ଜିଓଇଡିମା, କ୍ଲୋଷ୍ଟ୍ରିଡିୟମ୍ ଡିଫାଇସିଲ୍ ସଂକ୍ରମଣ ଏବଂ ନିମୋନିଆ ଅନ୍ତର୍ଭୁକ୍ତ ହୋଇପାରେ। ସ୍ତନ୍ୟପାନ ସମୟରେ ନିରାପତ୍ତା ଅସ୍ପଷ୍ଟ ଥିବାବେଳେ ଗର୍ଭାବସ୍ଥାରେ ବ୍ୟବହାର ନିରାପଦ ମନେହୁଏ । ଓମେପ୍ରାଜୋଲର ଏକ ଆଇସୋମର ହେଉଛି ଏସୋମେପ୍ରାଜୋଲ । ପାକସ୍ଥଳୀର ପାରାଇଏଟାଲ ଜୀବକୋଷରେ ଥିବା ଏଚକେଏଟିପେଜକୁ  ( +/ +- ) ଅବରୋଧ କରି କର୍ମକ୍ଷମ ହୁଏ  ଏହା ୧୯୯୩ରେ ଉପସ୍ଥାପି ହୋଇ ୨୦୦୦ ମସିହାରେ ମେଡିକାଲ ବ୍ୟବହାର ପାଇଁ ଅନୁମୋଦିତ ହୋଇଥିଲା । ଏହା ଏକ ଜେନେରିକ ଔଷଧ ଭାବରେ ଉପଲବ୍ଧ ଏବଂ ଅନେକ ଦେଶରେ ବିନା ପ୍ରେସକ୍ରିପସନରେ ବିକ୍ରି ହୁଏ  ଯୁକ୍ତରାଜ୍ୟରେ ୨୦୧୯ ମସିହାର ଏକ ମାସର ଯୋଗାଣ ନିମନ୍ତ ଏନଏଚଏସକୁ   ୩ ମୂଲ୍ୟ ଦେବାକୁ ପଡ଼ୁଥିଲା । ଯୁକ୍ତରାଷ୍ଟ୍ରରେ ଏହି ପରିମାଣର ହୋଲସେଲ ମୂଲ୍ୟ ପ୍ରାୟ ୧୦ ଆମେରିକୀୟ ଡଲାର ଅଟେ । ୨୦୧୭ରେ, ଏହା ଆମେରିକାର ୮୮ତମ ସାଧାରଣ ପ୍ରେସକ୍ରିପସନ୍ ଔଷଧ ଥିଲା ଯାହାର ନଅ ଲକ୍ଷରୁ ଅଧିକ ପ୍ରେସକ୍ରିପସନ୍ ରହିଥିଲା। ଯୁକ୍ତରାଷ୍ଟ୍ରରେ ଏହା ବିନା ପ୍ରେସକ୍ରିପସନରେ ମଧ୍ୟ ଉପଲବ୍ଧ
ଛତରପୁର ମନ୍ଦିର  (ସରକାରୀ ଭାଷାରେ : ଶ୍ରୀ ଆଦ୍ଯ କାତ୍ୟାୟନୀ ଶକ୍ତି ପୀଠମ )ନୂଆ ଦିଲ୍ଲୀର ସହରତଳି ଅଞ୍ଚଳ ଛତରପୁରଠାରେ ଅବସ୍ଥିତ  । ଏହା ଭାରତରେ ଦ୍ୱିତୀୟ ସର୍ବବୃହତ ମନ୍ଦିର କମ୍ପ୍ଲେକ୍ସ ଓ ଏହା ଦେବୀ କାତ୍ୟାୟନୀଙ୍କୁ ଉତ୍ଶର୍ଗିତ । , ଏହା କୁତବ ମିନାରଠାରୁ 4 କିଲୋମିଟର ଦୂରରେ ମେହେରାଉଲି - ଗୁରୁଗାଓ ରାସ୍ତାରେ ଅବସ୍ଥିତ । ଏହି ମନ୍ଦିର 1974 ମସିହାରେ ବାବା ସନ୍ଥ ନଗପାଳ ଜୀଙ୍କଦ୍ୱାରା ସ୍ଥାପିତ ହେଇଥିଲା । ବାବାଙ୍କ ପରଲୋକ 1998 ମସିହାରେ ହେଇଥିଲା ଓ ତାଙ୍କର ସମାଧି ମଧ୍ୟ ମନ୍ଦିର ପ୍ରାଙ୍ଗଣ ଗୌରି ନାଗେଶ୍ୱର ମନ୍ଦିର ପାଖରେରେ ରହିଛି ।. ଅକ୍ଷୟରଧାମ ମନ୍ଦିର ନିର୍ମିତ ହେବା ଆଗରୁ ଏହା ଭାରତର ସର୍ବବୃହତ ମନ୍ଦିର ଥିଲା । ଏହି ମନ୍ଦିର ସମ୍ପୂର୍ଣ୍ଣ ଭାବରେ ମାର୍ବଳରେ ନିର୍ମିତ ଓ ଏଥିରେ ସୂକ୍ଷ୍ମ ଜଳିକାମ ହୋଇଛି । ମନ୍ଦିର ପରିସର ମନ୍ଦିର ପରିସର ସମୁଦାୟ 60 ଏକର ପରିମିତ ସ୍ଥାନରେ ରହିଛି ଓ ସେଠାରେ ସାନା ବଡ଼ 20ଟି ମନ୍ଦିର 3ଟି ଭିନ୍ନ ପରିଧି ଭିତରେ ରହିଛି । ମୁଖ୍ୟ ଦେବୀ କାତ୍ୟାୟନୀ ନବଦୁର୍ଗା ଙ୍କର ଏକ ଅଂଶ । ନବରାତ୍ର ସମୟରେ ଷଷ୍ଠ ଦିନ କାତ୍ୟାୟନୀଙ୍କ ବିଶେଷ ଉପାସନା କରାଯାଇଥାଏ । ମୁଖ୍ୟ ମନ୍ଦିରରେ କାତ୍ୟାୟନୀଙ୍କ ମନ୍ଦିର ସହ ଆରାଧନା କକ୍ଷ୍ୟ , ଶୟନ କକ୍ଷ୍ୟ , ପ୍ରାର୍ଥନା ହଲ ରହିଛି । ପ୍ରାର୍ଥନା ହଲରେ ଭଜନ ଓ ସତସଙ୍ଗ ସଭା ଅନୁଷ୍ଠିତ ହୁଏ । ମନ୍ଦିର ସାମ୍ନାରେ ଏ3କ ପୁରାତନ ବୃକ୍ଷ ରହିଛି । ଭକ୍ତମାନେ ମନୋକାମନା ପୂରଣ ପାଇଁ ସେଠାରେ ପବିତ୍ର ସୂତା ବାନ୍ଧିଥାନ୍ତି । ରାଧା କୃଷ୍ଣ ଓ ଗଣେଶଙ୍କ ମନ୍ଦିର ମଧ୍ୟ ନିକଟରେ ରହିଛି । ମନ୍ଦିରର ସ୍ଥାପତ୍ୟ ଶୈଳୀରେ ଉଭୟ ଉତ୍ତର ଭାରତୀୟ ଓ ଦକ୍ଷିଣ ଭାରତୀୟ କଳାର ନିଦର୍ଶନ ମିଳିଥାଏ ।
ଅନୁଭବ ପଟ୍ଟନାୟକ  (ଜନ୍ମ: ୧୯୮୦) ଜଣେ ଓଡ଼ିଆ ରାଜନୀତିଜ୍ଞ  । ସେ ଓଡ଼ିଶା ବିଧାନ ସଭାରେ ବିଜୁ ଜନତା ଦଳର କର୍ମକର୍ତ୍ତା ଭାବରେ କାର୍ଯ୍ୟ କରୁଛନ୍ତି । ଅନୁଭବ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଛନ୍ତି । ୨୦୧୪ ମସିହାରେ ଓଡ଼ିଶାରେ ହୋଇଥିବା ବିଧାନ ସଭା ନିର୍ବାଚନରେ ସେ ଖଣ୍ଡପଡ଼ା ବିଧାନ ସଭା ନିର୍ବାଚନ ମଣ୍ଡଳୀରୁ ୧୫ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ରାଜନୈତିକ ଜୀବନ ଅନୁଭବ ଓଡ଼ିଶା ରାଜନୀତିରେ ବିଜୁ ଜନତା ଦଳର କାର୍ମକର୍ତ୍ତା ଭାବରେ ସକ୍ରିୟ ଅଛନ୍ତି । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଛନ୍ତି ।
ଚାରି ଧାମ ମଧ୍ୟରୁ ଅନ୍ୟତମ ପୁରୀ ଜଗନ୍ନାଥ ମନ୍ଦିର ଓ ଏହାର ସ୍ୱର୍ଣିମ ବେଳାଭୂମି ପାଇଁ ପ୍ରସିଦ୍ଧ । ପୁରୀ ଯେ କେବଳ ଜଗନ୍ନାଥସଂସ୍କୃତି ପାଇଁ ପ୍ରସିଦ୍ଧ ତା ନୁହେଁ ବରଂ ଏଠାରେ ଶାକ୍ତ ଏବଂ ଶୈବ ଆରାଧନାର ପରମ୍ପରା ଅନେକ ପୁରୁଣା। ତେବେ ଶ୍ରୀମନ୍ଦିର ଓ ବେଳାଭୂମି ବ୍ୟତୀତ ଏଠାରେ ଓ ଏହାର ଆଖ ପାଖରେ ରହିଛି ଅନେକ ଦର୍ଶନୀୟ ସ୍ଥାନ । ସେହିପରି ଏକ ସ୍ଥାନ ହେଉଛି ବେଲେଶ୍ୱର । ବେଲେଶ୍ୱର ପୁରୀର ପ୍ରସିଦ୍ଧ ଶୈବପୀଠମାନଙ୍କ ମଧ୍ୟରୁ ଅନ୍ୟତମ ।ଏହି ମନ୍ଦିରର ନାମ ଏହାର ଇଷ୍ଟଦେବତା ବେଲେଶ୍ୱରଙ୍କ ନାମରେ ପଡ଼ିଅଛି । ବେଲେଶ୍ୱରଙ୍କ ନାମ ଅନୁଯାୟୀ ଏହି ଗ୍ରାମର ନାମ ମଧ୍ୟ ବେଲେଶ୍ୱର ପଡ଼ିଅଛି । ଅବସ୍ଥିତି ବେଲେଶ୍ୱର ଶୈବପୀଠଟି ରାଜଧାନୀ ଭୁବନେଶ୍ୱରଠାରୁ ୭୪ କି.ମି ଓ ପୁରୀର ମୁଖ୍ୟ ସହରଠାରୁ ୧୪ କି.ମି ଦୂରରେ ଅବସ୍ଥିତ । ପୁରୀରୁ କୋଣାର୍କ ଆଡ଼କୁ ଯାଉଥିବା ମେରାଇନ ଡ୍ରାଇଭରୋଡ଼ରେ ଏହା ପଡ଼ିଥାଏ । ପୃଥିବୀ ମାନଚିତ୍ରରେ ଏହା ଅକ୍ଷାଂଶ ୧୯ ୮୩ ୧୩ ଏବଂ ଦ୍ରାଘିମା ୭୫ ୯୪ ୨୨ରେ ଅବସ୍ଥିତ । ଏହା ବଙ୍ଗୋପସାଗର କୂଳରେ ଅବସ୍ଥିତ । ଏହାର ଚାରିପାଖରେ କାଜୁ ଜଙ୍ଗଲ ଏବଂ ଝାଉଁବଣ ରହିଛି । ମାନ୍ୟତା ଓ ପ୍ରାକୃତିକ ସୌନ୍ଦର୍ଯ୍ୟ ଏହି ସ୍ଥାନର ଆକର୍ଷଣର ମୁଖ୍ୟ କାରଣ । ଗଠନ ଗଠନ ଦୃଷ୍ଟିରୁ ଏହି ମନ୍ଦିରର ସେପରି କିଛି ବିଷେଶତ୍ୱ ନାହିଁ । ଏହା ଭଗବାନ ଶିବଙ୍କ ଆରାଧନା ପାଇଁ ଉଦ୍ଧିଷ୍ଟ ଛୋଟିଆ ମନ୍ଦିର ଟିଏ । ଏଠାରେ ଗୋଟିଏ ଗର୍ଭଗୃହ ବା ମୁଖ୍ୟ ମନ୍ଦିର ରହିଛି । ମନ୍ଦିର ପରିସରରେ ପାର୍ଶ୍ୱ ଦେବଦେବୀ ରହିଅଛନ୍ତି । ମୁଖ୍ୟପର୍ବ ଏଠାରେ ମୁଖ୍ୟତଃ ମହାଶିବରାତ୍ରୀ, ଶ୍ରାବଣ ସୋମବାର, ମାଘସପ୍ତମୀ, ପୁଷ ଓ ମାଘ ସୋମବାର ଖୁବ୍ ଧୁମଧାମରେ ପାଳିତ ହୁଏ । ଏହି ଦିନମାନଙ୍କରେ ଏଠାରେ ପ୍ରବଳ ଜନଗହଳି ପରିଲକ୍ଷିତ ହୁଏ । ପୁରୀ ତଥା ଏହାର ଆଖପାଖ ଅଞ୍ଚଳମାନଙ୍କରୁ ଏଠାକୁ ବହୁତ ଲୋକ ଆସିଥାନ୍ତି । ମୁଖ୍ୟ ଆକର୍ଷଣ ଏହି ମନ୍ଦିରଟି ବଙ୍ଗୋପସାଗର କୂଳରେ ଅବସ୍ଥିତ ଥିବାରୁ ଏହା ସ୍ଥାନୀୟ ଲୋକ ଏବଂ ପର୍ଯ୍ୟଟକମାନଙ୍କ ଆକର୍ଷଣର କେନ୍ଦ୍ରବିନ୍ଦୁ ପାଲଚିଛି । ଏହାର ସ୍ୱର୍ଣିମ ବେଳାଭୂମିରେ ସୂର୍ଯ୍ୟାସ୍ତ ଓ ସୂର୍ଯ୍ୟୋଦୟର ଦୃଶ୍ୟ ଅତ୍ୟନ୍ତ ମନୋରମ । ଏଠାରେ ସମୁଦ୍ରରେ ସ୍ନାନ ସାରି ମନ୍ଦିର ଦର୍ଶନ କରିବାର ଅନୁଭୂତି ନିଆରା ନିଶ୍ଚୟ । ସୁନୀଳ ବଙ୍ଗୋପସାଗର ଓ ଏହାର ସ୍ୱର୍ଣିମ ବେଳାଭୂମି ଏହି ସ୍ଥାନକୁ ଆହୁରି ଆକର୍ଷଣୀୟ କରିଥାଏ । ଏଠାରେ ସୂର୍ଯ୍ୟୋଦୟ ଓ ସୂର୍ଯ୍ୟାସ୍ତର ଦୃଶ୍ୟ ଅତ୍ୟନ୍ତ ମନୋରମ । ଏହାର ପ୍ରାକୃତିକ ପରିବେଶ ଓ ଏହାର ପ୍ରକୃତିକ ସୌନ୍ଦର୍ଯ୍ୟ ଯୋଗୁଁ ଏହି ସ୍ଥାନ ପିକନିକ ତଥା ଅବସର ବିନୋଦନ ପାଇଁ ପ୍ରକୃଷ୍ଠ ଅଟେ । ମେରାଇନ୍ ଡ୍ରାଇଭରେ ଏହି ସ୍ଥାନକୁ ଯାତ୍ରା କରିବାର ଅନୁଭୁତି ମଧ୍ୟ ବେଶ ଆନନ୍ଦଦାୟକ । ଏହି ରାସ୍ତାରେ ଯାତ୍ରା କଲାବେଳେ ବହୁଥିବା ସମୁଦ୍ର ପବନ ଓ ଏହାର ଗର୍ଜନ ମଜାଦାର ନିଶ୍ଚୟ ।
ଭରତନାଟ୍ୟମ ଅନ୍ୟନାମ ସାଦିର, ତାମିଲନାଡୁରେ ଉତ୍ପନ୍ନ ଭାରତୀୟ ଶାସ୍ତ୍ରୀୟ ନୃତ୍ୟର ଏକ ପ୍ରମୁଖ ଶୈଳୀ ଅଟେ । ପରମ୍ପରାଗତ ରୂପେ ଭରତନାଟ୍ୟମ ନୃତ୍ୟ ବିଶେଷତଃ ମହିଳା ମାନଙ୍କଦ୍ୱାରା କରାଯାଇଥାଏ । ଏବଂ ହିନ୍ଦୁ ଧର୍ମକୁ ଧାର୍ମିକ ବିଷୟ ଏବଂ ଆଧ୍ୟାତ୍ମିକ ବିଚାରକୁ ବିଶେଷ ରୂପେ ଶୈବ ବାଦ, ବୈଷ୍ଣବ ବାଦ ଏବଂ ଶକ୍ତି ବାଦରେ ବ୍ୟକ୍ତ କରାଯାଇଥିଲାଭରତନାଟ୍ୟମର ସିଦ୍ଧାନ୍ତର ମୂଳ ପ୍ରାଚୀନ ସଂସ୍କୃତ ପାଠକ  "ଭରତ ମୁନୀ" ,  "ନାଟ୍ୟଶାସ୍ତ୍ର" ର ଅନୁସନ୍ଧାନ କରିଥାଏ ଦ୍ୱିତୀୟ ଶତାବ୍ଦୀ ସୀଈଦ୍ୱାରା ଏହାର ଅସ୍ତିତ୍ୱ ପ୍ରାଚୀନ ତାମିଲ ମହାକାବ୍ୟ  "ସିଲପ୍ପଟିକାରମ" ରେ ବର୍ଣ୍ଣିତ ହୋଇଛି, ଏମିତି କି 6 ବିଂରୁ 9 ବିଂ ଶତାବ୍ଦୀର ମନ୍ଦିର ମୂର୍ତ୍ତିଗୁଡ଼ିକ ଏହା ସୂଚିତ କରାଏ କି, ଏହା ମଧ୍ୟ ଏକ ସହସ୍ତ୍ରାବ୍ଦୀ ସୀଈଦ୍ୱାରା ଭଲରୂପେ ପରିସ୍କୃତ ପ୍ରଦର୍ଶନ କଳା ଥିଲା । ଭରତନାଟ୍ୟମ ଭାରତର ସବୁଠାରୁ ପୁରୁଣା ଶାସ୍ତ୍ରୀୟ ନୃତ୍ୟ ପରମ୍ପରା ଅଟେ । ଭରତନାଟ୍ୟନ ଶୈଳୀ ନିଜ ଚେହେରାର ଅଙ୍ଗଭଙ୍ଗୀ ଉପରେ ଧ୍ୟାନ ଦେଇଥାଏ । ପାଦର ଚାଲିଚଳନ ସହିତ ଆଖି ଏବଂ ହାତର ମାଂସପେଶୀୟ ଗଠଣୀ ଉପରେ ଆଧାରିତ ହୋଇଥାଏ । ନୃତ୍ୟ ସଙ୍ଗୀତ ଏବଂ ଜଣେ ଗାୟକ ଏକ ସଙ୍ଗେ ସାମିଲ ହୁଅନ୍ତି , ସାଧାରଣତଃ ସେମାନଙ୍କ ଗୁରୁ ନିର୍ଦ୍ଦେଶକ ଏବଂ ପ୍ରଦର୍ଶନର କଣ୍ଡକ୍ଟର ରୂପେ ଉପସ୍ଥିତ ହୋଇଥାନ୍ତି । ପାରମ୍ପରିକ ରୂପେ ନୃତ୍ୟ ହିନ୍ଦୁ ଗ୍ରନ୍ଥରୁ ପୌରାଣିକ କିମ୍ବଦନ୍ତୀ ଏବଂ ଆଧ୍ୟାତ୍ମିକ ବିଚାର ଗୁଡିକର ବ୍ୟାଖ୍ୟାତ୍ମକ ରୂପର ଏକ ରୂପ ରହିଛି । ଅନ୍ୟ ଶାସ୍ତ୍ରୀୟ ନୃତ୍ୟ ପରି ଭରତନାଟ୍ୟମର ପ୍ରଦର୍ଶନରେ  "ନିତିତା"   (ଶୁଦ୍ଧ ନୃତ୍ୟ),  "ନୃତ୍ୟ"   (ଏକଳ ଅଭିବ୍ୟଞ୍ଜକ ନୃତ୍ୟ) ଏବଂ  "ନାଟ୍ୟ"   (ସମୂହ ନାଟକୀୟ ନୃତ୍ୟ) ସାମିଲ ହୋଇଛି  । ଭରତନାଟ୍ୟମ 19ବିଂ ଶତାବ୍ଦୀ ଅନୁସାରେ ହିନ୍ଦୁ ମନ୍ଦିରରେ ଅନନ୍ୟ ରହିଛି, 1910 ମସିହାରେ ଔପନିବେସିକ ବ୍ରିଟିଶ ସରକାରଦ୍ୱାରା ପ୍ରତିବନ୍ଧିତ କରାଯାଇଥିଲା , ଭାରତୀୟ ସମୁଦାୟ ପ୍ରତିବନ୍ଧର ବିରୋଧ କଲେ ଏବଂ ଏହାକୁ 20ବିଂ ସଦିରେ ମନ୍ଦିରର ବାହାରେ ବିସ୍ତାରିତ କରାଗଲା । ଭରତନାଟ୍ୟମର ଆଧୁନିକ ମଞ୍ଚ ନିର୍ମାଣରେ ଟେକନିକ ପ୍ରଦର୍ଶନ, ବାହାର-ଧର୍ମର ବିଚାରରେ ଆଧାରିତ ଶୁଦ୍ଧ ନୃତ୍ୟ ସାମିଲ ହୋଇଛି ।
ହାଇଡ୍ରକ୍ସିକାର୍ବାମାଇଡ  (ଇଂରାଜୀ ଭାଷାରେ , ଅନ୍ୟ ନାମ ହାଇଡ୍ରକ୍ସିୟୁରିଆ/ ) ଏକ ଔଷଧ ଯାହା ସିକ୍ଲ ସେଲ୍ ରୋଗ, କ୍ରନିକ ମାୟେଲୋଜେନସ ଲିଉକେମିଆ  , ଗର୍ଭାଶୟ ଗ୍ରୀବା କର୍କଟ ଓ ପଲିସାଇଥେମିଆ ଭେରା   ଇତ୍ୟାଦି ରୋଗମାନଙ୍କ ଚିକିତ୍ସାରେ ଦିଆଯାଏ  । ସିକ୍ଲ ସେଲ୍ ରୋଗରେ ଏହା ଆକ୍ରମଣର ସଂଖ୍ୟା କମେଇଦିଏ । ଏହି ଔଷଧକୁ ପାଟିରେ ଦିଆଯାଏ । ହାଇଡ୍ରକ୍ସିକାର୍ବାମାଇଡର ସାଧାରଣ ପାର୍ଶ୍ୱ ପ୍ରତିକ୍ରିୟାରେ ଅସ୍ଥିମଜ୍ଜା ଦମନ  , ଜ୍ୱର, ଅରୁଚି, ମାନସିକ ସମସ୍ୟା  , ଛୋଟ ଶ୍ୱାସକ୍ରିୟା   ଓ ମୁଣ୍ଡବଥା ଇତ୍ୟାଦି ଲକ୍ଷଣମାନ ଦେଖାଯାଏ । ଏହାଦ୍ୱାରା ପରବର୍ତ୍ତୀ କର୍କଟ ରୋଗ ସଙ୍କଟ ବୃଦ୍ଧି ପାଇପାରେ । ଗର୍ଭାବସ୍ଥାରେ ଏହା ଶିଶୁପ୍ରତି ବିପଦ ଜନ‌କ ଥାଏ । ହାଇଡ୍ରକ୍ସିକାର୍ବାମାଇଡ ଏକ ଆଣ୍ଟିନିଓପ୍ଲାସ୍ଟିକ   ଶ୍ରେଣୀର ଔଷଧ । ଡିଏନଏ   ପ୍ରସ୍ତୁତିକୁ ଏହା ଅବରୋଧ କରି କାର୍ଯ୍ୟକ୍ଷମ ହୁଏ । ଯୁକ୍ତରାଷ୍ଟ୍ର ଆମେରିକାରେ ଡାକ୍ତରୀ ବ୍ୟବ‌ହାର ନିମନ୍ତେ ସନ ୧୯୬୭ରେ ହାଇଡ୍ରକ୍ସିକାର୍ବାମାଇଡ ସ୍ୱୀକୃତିପ୍ରାପ୍ତ ହୋଇଥିଲା । ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ    '   ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ   ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ଜେନେରିକ ନାମରେ   ଏହି ଔଷଧ ବିକ୍ରୟ ହୁଏ । ବିକାଶଶୀଳ ଦେଶମାନଙ୍କରେ   ଏହି ଔଷଧର ଏକ ଦିନ ଡୋଜର କ୍ରୟ ମୂଲ୍ୟ ୦.୩୫ରୁ ୦.୪୭ ଆମେରିକୀୟ ଡଲାର । ଯୁକ୍ତରାଷ୍ଟ୍ର ଆମେରିକାରେ ଏହାର ଏକ ମାସ ଡୋଜର ମୂଲ୍ୟ ୨୫ ଆମେରିକୀୟ ଡଲାରରୁ କମ୍ ।
ଲିନକ୍ସ କର୍ନେଲ ହେଉଛି ଏକ ଅପରେଟିଂ ସିଷ୍ଟମ କର୍ନେଲ , ଯାହାକି ଇଉନିକ୍ସ-ଭଳି ଅପରେଟିଂ ସିଷ୍ଟମରେ ବ୍ୟବହାର କରାଯାଏ ।
ରେଣୁବାଳା ପ୍ରଧାନ ବିଜୁ ଜନତା ଦଳର ଜଣେ ଭାରତୀୟ ରାଜନୀତିଜ୍ଞ । ସେ ରାଜ୍ୟସଭାରେ ଓଡ଼ିଶାକୁ ପ୍ରତିନିଧିତ୍ୱ କରନ୍ତି ।
ଶିଖରଚଣ୍ଡୀ, ଭୁବନେଶ୍ୱରରେ ଥିବା ଏକ ପର୍ଯ୍ୟଟକ ସ୍ଥାନ । ଏଠାରେ ଥିବା ପାହାଡ଼ର ଆୟତନ ପ୍ରାୟ ୨୫୦ଏକର ଓ ଏହି ପାହାଡ଼ ଉପରେ ଷଡ଼ଭୂଜା ଦେବୀ ଶିଖରଚଣ୍ଡୀଙ୍କର ଏକ ମନ୍ଦିର ରହିଛି । ପୌରାଣିକ ମତ ପୌରାଣିକ ମତ ଅନୁଯାୟୀ ଶ୍ରୀରାମଚନ୍ଦ୍ର ବନବାସ ସମୟରେ ଏହିଠାରେ ଅବସ୍ଥାନ କରିଥିଲେ । ପାହାଡ଼ ଶିଖରରେ ଥିବା ଏକ ପ୍ରସ୍ତରରେ, ଶ୍ରୀରାମଚନ୍ଦ୍ରଙ୍କ ଅନୂଜ ଲକ୍ଷ୍ମଣ ନିଜ ତୀର ମୁନରେ ମା ଦୁର୍ଗାଙ୍କର ଅଷ୍ଟଭୂଜା ମୂର୍ତ୍ତୀ ଖୋଦେଇ କରି ପୂଜା କରୁଥିଲେ । ଲକ୍ଷ୍ମଣଙ୍କଦ୍ୱାରା ଏବେ ପୂଜା ପାଉଥିବା ଷଡ଼ଭୂଜା ପ୍ରତିମୂର୍ତ୍ତୀ ମଧ୍ୟ ପ୍ରତିଷ୍ଠିତ ହୋଇଥିଲା । ଏହି ପ୍ରତିମୂର୍ତ୍ତୀକୁ ଗଜପତି ମହାରାଜ ମୁକୁନ୍ଦଦେବଙ୍କ ଅମଳରେ ପୁନଃଶ୍ଚ ଆବିଷ୍କାର କରାଯାଇଥିଲା ଓ ସେବେଠାରୁ ଦେବୀଙ୍କର ନୀତି ସହ ପୂଜାର୍ଚ୍ଚନା କରାଯାଉଛି । ପାହାଡ଼ର ଦକ୍ଷିଣ ପାର୍ଶ୍ୱରେ ଥିବା ପାଣ୍ଡରା ଗୂମ୍ଫାରେ ପାଣ୍ଡବମାନେ ଅବସ୍ଥାନ କରୁଥିଲେ । ଏହି ଗୂମ୍ପା ନିକଟରେ ଭୀମ ଏକ ବିଶାଳ ପ୍ରସ୍ତର ପ୍ରତିଷ୍ଠା କରିଥିଲେ । ଏହି ପ୍ରସ୍ତର ସାମାନ୍ୟ ଆଙ୍ଗୁଠି ସ୍ପର୍ଶରେ ଦୋହଲିଯାଏ କିନ୍ତୁ ବର୍ଷା, ତୋଫାନ ବା ଭୂମିକମ୍ପ ହେଲେ ଅବିଚଳିତ ରହିଥାଏ । ସାରଙ୍ଗଗଡ଼ (ପଟିଆ)ର ରାଜା ମଧ୍ୟ ଶିଖରଚଣ୍ଡୀଙ୍କ ଭକ୍ତ ଥିଲେ  । ଶିଖରଚଣ୍ଡୀ ପୀଠରେ ଝାମୁ ଯାତ୍ରା ଏକ ମୁଖ୍ୟ ପର୍ବ ଭାବରେ ପାଳନ କରାଯାଇଥାଏ । ଇତିହାସ ଶିଖରଚଣ୍ଡୀ ପାହାଡ଼ ଏକଦା, ବହୁ ବନ୍ୟଜନ୍ତୁଙ୍କ ଆଶ୍ରହସ୍ଥଳି ଥିଲା । ସାରଙ୍ଗଗଡ଼ର ଶିକାରୀ ଗଦାଧର ରାୟ ଓ ଚକ୍ରଧର ରାୟଙ୍କ ଶିକାର ଲେଖାରେ ଶିଖରଚଣ୍ଡୀ ପାହାଡ଼ରେ ବାଘର ଆତଙ୍କ କଥା ବର୍ଣ୍ଣନା କରାଯାଇଛି । ସ୍ଥାନୀୟ ଅଧିବାସୀଙ୍କ ମତରେ ଏଠାରେ ବହୁ ସଂଖ୍ୟକ ମୟୂର ଦେଖାଯାଉଥିଲେ, ଯାହା କାଳକ୍ରମେ କମିଯାଇଛନ୍ତି । ଓଡ଼ିଶା ସରକାର, ଶିଖରଚଣ୍ଡୀକୁ ଏକ ପ୍ରମୂଖ ପର୍ଯ୍ୟଟନ କ୍ଷେତ୍ର ରୂପରେ ପରିଣତ କରିବା ପାଇଁ ବିଭିନ୍ନ ଯୋଜନା ପ୍ରଣୟନ କରିଛନ୍ତି ।
ମାଙ୍ଗ୍ରୋଲ୍ ଏକ ଭାରତୀୟ ପୌରପାଳିକା   ଅଟେ । ଏହା ଗୁଜରାଟର ଜୁନଗଧ୍ ଜିଲ୍ଲାରେ ଅବସ୍ଥିତ । ଭୌଗଳିକ ଅବସ୍ଥିତି ମାଙ୍ଗ୍ରୋଲ୍ ୨୧.୧୨୨୭ ଉତ୍ତର ଅକ୍ଷାଂଶ ଓ ୭୦.୧୧୪୮ ପୂର୍ବ ଦ୍ରାଘିମାରେ ଅବସ୍ଥିତ । ସମୁଦ୍ର ପତନଠାରୁ ଏହା ୭୫ ଫୁଟ ଉଚ୍ଚତାରେ ରହିଛି । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ମାଙ୍ଗ୍ରୋଲ୍ ସହରର ମୋଟ ଜନସଂଖ୍ୟା ୫୫୦୯୪ ଅଟେ । ସେଥି ମଧ୍ୟରୁ ୫୧.୧୧% ଜଣ ପରୁଷ ହୋଇଥିବା ବେଳେ ୪୮.୮୯% ଜଣ ନାରୀ ଅଟନ୍ତି । ମାଙ୍ଗ୍ରୋଲ୍ର ସାକ୍ଷରତା ହାର ୫୮.୩୮% ଅଟେ । ଏହା ଜାତୀୟ ହାରଠାରୁ ୬.୪୬% ପ୍ରତିଶତ କମ ଅଟେ । ସେଥିରୁ ୩୫.୧୨% ପ୍ରତିଶତ ପୁରୁଷ ଓ ୨୩.୨୬% ନାରୀ ଅଟନ୍ତି । ୧୬.୨୩% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ଗୁଜରାଟୀ ମାଙ୍ଗ୍ରୋଲ୍ର ସରକାରୀ ଭାଷା ଅଟେ ।
ଯୋନୀପଥ ରକ୍ତସ୍ରାବ କୁହାଯାଏ ଯେତେବେଳେ ଯୋନୀପଥରୁ ଯେ କୌଣସି ରକ୍ତସ୍ରାବ ହୁଏ । ଏହା ସାଧାରଣ କିମ୍ବା ଅସ୍ୱାଭାବିକ ଏହି ଦୁଇ ଭାଗରେ ବର୍ଗୀକୃତ ହୋଇଛି । ସନ୍ତାନ ପ୍ରସବକ୍ଷମ ମହିଳାମାନଙ୍କଠାରେ ସାଧାରଣଃ ପ୍ରତ୍ୟେକ ୨୪ରୁ ୩୮ ଦିନରେ ଯୋନୀ ରକ୍ତସ୍ରାବ ହୁଏ ଓ ପ୍ରତ୍ୟେକ ଥର ଏହା ୪.୫ରୁ ୮ଦିନ ପର୍ଯ୍ୟନ୍ତ ରହିଥାଏ ଏବଂ ଫଳସ୍ୱରୂପ ୫ ମିଲି ୮୦ ମିଲି ରକ୍ତ ନଷ୍ଟ ହୋଇଯାଏ । ସନ୍ତାନ ପ୍ରସବକ୍ଷମ ମହିଳାମାନଙ୍କର ଅତ୍ୟଧିକ ରକ୍ତସ୍ରାବ ହେଲେ, ଦୁଇ ଅବଧି ମଧ୍ୟରେ ହେଲେ, ବାରମ୍ବାର ହେଲେ, ଦୀର୍ଘ ସମୟ ଧରି ହେଲେ ବା ଯୌନ ସଙ୍ଗମ ସମୟରେ ରକ୍ତସ୍ରାବ ହେଲେ ତାହାକୁ ଅସ୍ୱାଭାବିକ ରକ୍ତସ୍ରାବ କୁହାଯାଏ । ଯୌବନ ପୂର୍ବରୁ, ଗର୍ଭାବସ୍ଥାରେ ଏବଂ ଋତୁବନ୍ଦ ପରେ ରକ୍ତସ୍ରାବକୁ ସାଧାରଣତଃ ଅସ୍ୱାଭାବିକ କୁହାଯାଏ  ଆଘାତ, ଅର୍ବୁଦ ବା ଯୋନୀପଥରେ କୌଣସି ପଦାର୍ଥ ଥିଲେ ଯୌବନ ପୂର୍ବରୁ ରକ୍ତସ୍ରାବ ହୋଇପାରେ  ପ୍ରତିରୋପଣ, ସ୍ୱତଃ ଗର୍ଭପାତ, ଅଥାନ ଗର୍ଭଧାରଣ କିମ୍ବା ସବକୋରିଓନିକ ରକ୍ତସ୍ରାବ ଯୋଗୁ ପ୍ରାରମ୍ଭିକ ଗର୍ଭଧାରଣ ସମୟରେ ରକ୍ତସ୍ରାବ ହୋଇପାରେ; ପରବର୍ତ୍ତୀ ଗର୍ଭାଧନ ସମୟରେ ପ୍ଲେସେଣ୍ଟା ପ୍ରିଭିଆ, ପ୍ଲେସେଣ୍ଟା ଆକ୍ରେଟା କିମ୍ବା ପ୍ଲାସେଣ୍ଟାଲ ଆବରପସନ ହେତୁ ରକ୍ତସ୍ରାବ ହୋଇପାରେ । ଋତୁବନ୍ଦ ପରେ ରକ୍ତସ୍ରାବ ଆଟ୍ରୋଫିକ୍ ଭାଜିନାଇଟିସ, ଥାଇରଏଡ୍ ସମସ୍ୟା କିମ୍ବା ପରଜନନ ଅଙ୍ଗରେ କର୍କଟ ରୋଗ କାରଣରୁ ରକ୍ତସ୍ରାବ ହୋଇପାରେ। ରକ୍ତସ୍ରାବ ସମ୍ପର୍କୀୟ ରୋଗ କିମ୍ବା ଯକୃତ ରୋଗ କାରଣରୁ ମଧ୍ୟ ଯୋନୀ ରକ୍ତସ୍ରାବ ହୋଇପାରେ  ମୂତ୍ରାଶୟ କିମ୍ବା ମଳାଶୟର ରକ୍ତସ୍ରାବ ହେଲେ ଭୂଲରେ ଯୋନୀ ରକ୍ତସ୍ରାବ କୁହାଯାଇପାରେ  ଯୋନୀ ରକ୍ତସ୍ରାବ ଥିବା ବ୍ୟକ୍ତିଙ୍କ ବୟସ ଉପରେ କାର୍ଯ୍ୟକ୍ରମ ନିର୍ଭର କରେ  ପ୍ରସବକ୍ଷମ ବୟସର ସମସ୍ତ ମହିଳାଙ୍କଠାରେ ଏକ ଗର୍ଭାଧାନ ପରୀକ୍ଷା କରାଯାଏ  ଉଲ୍ଲେଖନୀୟ ରକ୍ତସ୍ରାବର ରୋକିବା ପାଇଁ ଯୋନୀ ପ୍ୟାକିଂ ଏବଂ ରକ୍ତଦାନ ଆବଶ୍ୟକ ହୁଏ  ଅନ୍ୟଥା ଚିକିତ୍ସା ମୂଳ କାରଣ ଉପରେ ନିର୍ଭର କରେ। ଅସ୍ୱାଭାବିକ ଗର୍ଭାଶୟ ରକ୍ତସ୍ରାବ ସନ୍ତାନ ପ୍ରସବ ବୟସର ପ୍ରାୟ ୨୦% ମହିଳାଙ୍କୁ ପ୍ରଭାବିତ କରିଥାଏ
ଜଳବାୟୁ  (ଇଂରାଜୀ ଭାଷାରେ ) କ‌ହିଲେ ଦୀର୍ଘ ୩୦ ବର୍ଷର ସ୍ୱାଭାବିକ ପାଣିପାଗର ହାରାହାରି ପରିସଂଖ୍ୟାନ‌କୁ ବୁଝାଏ  । ବାୟୁମଣ୍ଡଳର ଚାପ, ଆର୍ଦ୍ରତା, ଉତ୍ତାପ, ଆର୍ଦ୍ରତା, ପବନ ଓ ପ୍ରେସିପିଟେସନ‌କୁ ହିସାବକୁ ନେଇ ଏହି ଜଳବାୟୁ ବିଷୟରେ ପୁର୍ବାନୁମାନ କରାଯାଏ । ବ୍ୟାପକ ଅର୍ଥରେ ସମୁଦ୍ର ଓ ପୃଥିବୀରେ ଥିବା ବରଫକୁ ଜଳବାୟୁ ମଣ୍ଡଳର   ଅଂଶ ଭାବରେ ହିସାବକୁ ନେଲେ ଯାହା ବୁଝାଏ ତାହାକୁ ଜଳବାୟୁ କୁହାଯାଏ । କୌଣସି ସ୍ଥାନର ଜଳବାୟୁ ତାହାର ଦ୍ରାଘିମା, ଇଲାକା  , ଉଚ୍ଚତା  , ଜଳ ଭଣ୍ଡାର   ଓ ତାହାର ସ୍ରୋତ ଅନୁସାରେ ପ୍ରଭାବିତ ହୁଏ । ସାଧାରଣ ଭାବରେ କୌଣସି ସ୍ଥାନର ଜଳବାୟୁର ବର୍ଣ୍ଣନା କରିବାକୁ କ‌ହିଲେ ଉକ୍ତ ସମୟରେ ସେଠାକାର ଜଳବାୟୁ ସିସ୍ଟମର ଅବସ୍ଥାକୁ ବୁଝାଏ । ବିଭିନ୍ନ ହାରାହାରି ଅବକ୍ଷେପନ ବା ପ୍ରେସିପିଟେସନ ତ‌ଥା ଉତ୍ତାପ ଓ ସ୍ୱାଭାବିକ ପରିବର୍ତ୍ତନଶୀଳତାର ପରିସୀମାକୁ ନେଇ ଜଳବାୟୁର ବର୍ଗୀକରଣ କରାଯାଏ । ସାଧାରଣରେ ବ୍ୟବ‌ହୃତ ବର୍ଗୀକରଣ ସ୍କିମକୁ କୋପାନ କ୍ଲାଇମେଟ କ୍ଲାସିଫିକେସନ   କୁହାଯାଏ । ଯାହା ସନ ୧୯୪୮ରୁ ବ୍ୟବ‌ହାର ହେଉଥିବା ଏଭାପୋଟ୍ରାନ୍ସପିରେସନ ସ‌ହିତ ଯେଉଁଥିରେ ଉତ୍ତାପ ଓ ପ୍ରେସିପିଟେସନ ଖବର ନିଆଯାଇ ବାୟୋଲୋଜିକାଲ ଡାଇଭରସିଟି ଓ କିପରି ଜଳବାୟୁ ପରିବର୍ତ୍ତନ ପ୍ରଭାବିତ କରୁଛି, ତାହା ଅନୁଶୀଳନ କରାଯାଏ । ବର୍ଗେରନ ଓ ସ୍ପାସିଆଲ ସିନୋପ୍ଟିକ କ୍ଲାସିଫିକେସନ ସିସ୍ଟମରେ ବାୟୁ ପିଣ୍ଡର ମୂଳ ଉତ୍ସ ଉପରେ କେନ୍ଦ୍ରୀଭୁତ କରାଯାଇ ବର୍ଗୀକରଣ କରାଯାଏ । ପାଲିଓକ୍ରଲାମାଟୋଲୋଜିରେ   ପୁରାତନ କାଳର ଜଳବାୟୁ ବିଷୟର ଅନୁଶୀଳନ ହୁଏ । ଊନବିଂଶ ଶତାବ୍ଦୀ ପୁର୍ବରୁ ବ‌ହୁତ ସ୍ୱଳ୍ପ ସଳଖ ପର୍ଯ୍ୟବେକ୍ଷଣ ମିଳୁଥିଲା, ଅଳ୍ପ ଜଳବାୟୁର ହେଉଥିବାରୁ ପ୍ରୋକ୍ସି ଭାରିଏବଲରେ ନନ-ବାୟୋଟିକ ପ୍ରମାଣ ଯେପରିକି ହ୍ରଦ ଶ‌ଯ୍ୟା, ଓ ବରଫ କୋରରେ   ମିଳୁଥିବା ସେଡିମେଣ୍ଟର ପ୍ରୋକ୍ସି ଭାରିଏବଲରୁ   ପାଲିଓକ୍ଲାଇମେଟ ଅନୁମାନ କରାଯାଉଥିଲା ଓ ଡେଣ୍ଡ୍ରୋକ୍ରୋନୋଲୋଜି ବା ବୃକ୍ଷ ମୁଦ୍ରିକା   ତ‌ଥା କୋରାଲରୁ ବାୟୋଟିକ ପ୍ରମାଣ ମିଳୁଥିଲା । ଅତୀତ, ବର୍ତ୍ତମାନ ଓ ଭବିଷ୍ୟତ ଜଳବାୟୁର ଗାଣିତିକ ମଡେଲକୁ   କୁହାଯାଏ । ଅନେକ ଗୁଡ଼ିଏ କାରକ ଯୋଗୁ ଜଳବାୟୁ ପରିବର୍ତ୍ତନ ହୋଇପାରେ । ଜାଗତିକ ଉଷ୍ମତା ଫଳରେ ପୁନର୍ବଣ୍ଟନ ହୁଏ । ଉଦାହରଣ ସ୍ୱରୂପ ହାରାହାରି ଉତ୍ତାପରେ ୩ ସେ ପରିବର୍ତ୍ତନ ହେଲେ ୩୦୦-୪୦୦ କି:ମି: ଦ୍ରାଘିମା ବା ୫୦୦ମାଇଲ ଉଚ୍ଚତାକୁ ଆଇସୋଥର୍ମ ସିଫ୍ଟ ହୁଏ । ତେଣୁ ପ୍ରାଣୀମାନେ ଏଲିଭେସନ ଯୋଗୁ ଉପରକୁ ଓ ଦ୍ରାଘିମା ଯୋଗୁ ମେରୁ ଦିଗକୁ ଗତି କରନ୍ତି । ସଂଜ୍ଞା ଜଳବାୟୁ ଓ ପାଣିପାଗ ମଧ୍ୟରେ ଫରକ‌କୁ ଏକ ଜନପ୍ରିୟ ଶବ୍ଦାବଳୀରେ ପ୍ରକାଶ କରାଯାଏତୁମେ ଯାହା ଆଶା କର ତାହା ଜଳବାୟୁ, ତୁମେ ଯାହା ପାଅ ତାହା ପାଣିପାଗ ।" ଐତିହାସିକ ସମୟରୁ ଦ୍ରାଘିମା, ଉଚ୍ଚତା, ଜଳ-ସ୍ଥଳର ଅନୁପାତ ଓ ସମୁଦ୍ର-ପର୍ବତ ଭଳି ଅନେକ ଗୁଡ଼ିଏ ସ୍ଥିର ଭାରିଏବଲ ଅଛି । ପ୍ଲେଟ ଟେକ୍ଟିନିକସ ଯୋଗୁ ଏମାନଙ୍କର ନିୟୁତ ନିୟୁତ ବର୍ଷ ଧରି ପରିବର୍ତ୍ତନ ହୋଇଆସୁଛି । ଅନ୍ୟାନ୍ୟ ନିର୍ଦ୍ଧାରକମାନଙ୍କ ମଧ୍ୟରେ ସମୁଦ୍ରର ଥର୍ମୋହାଲାଇନ ସଞ୍ଚାଳନ ଯୋଗୁ ଅନ୍ୟାନ୍ୟ ସମୁଦ୍ର ବେସିନ ଅପେକ୍ଷା ଆଟଲାଣ୍ଟି ସମୁଦ୍ରରେ ୫  ସେ  ୯  ଫା  ଉଷ୍ମତା ବୃଦ୍ଧି ହେଉଛି ।
ରାଜନାଥ ସିଂହ  (ଜନ୍ମ ୧୦ ଜୁଲାଇ, ୧୯୫୧ ବାରଣାସୀ, ଉତ୍ତର ପ୍ରଦେଶ) ଭାରତର ଜଣେ ରାଜନିତୀଜ୍ଞ ଏବଂ ଭାରତୀୟ ଜନତା ପାର୍ଟିର ସଭାପତି  । ସେ ପ୍ରଥମେ ଭାରତୀୟ ଯୁବ ମୋର୍ଚା ଏବଂ ନିଜର ଗୃହରାଜ୍ୟ ଉତ୍ତର ପ୍ରଦେଶ ଭାରତୀୟ ଜନତା ପାର୍ଟିର ଅଧ୍ୟକ୍ଷ  (୧୯୯୭-୯୯) ଥିଲେ  । ଭୌତିକ ବିଜ୍ଞାନ ଅଧ୍ୟାପକ ଭାବେ ବୃତ୍ତି ଆରମ୍ଭ କରିଥିବା ରାଜନାଥ ସିଂହ ଦୀର୍ଘ ଦିନ ରାଷ୍ଟ୍ରୀୟ ସ୍ୱୟଂ ସେବକ ସଂଘ ସହିତ ଜଡ଼ିତ ଥିଲେ । ସେ ଉତ୍ତର ପ୍ରଦେଶ ରାଜ୍ୟର ଶିକ୍ଷାମନ୍ତ୍ରୀ  (୧୯୯୧-୯୨) ମୁଖ୍ୟମନ୍ତ୍ରୀ (୨୦୦୦-୨୦୦୨), ତତ୍କାଳୀନ ଏନଡିଏ ସରକାରରେ କ୍ୟାବିନେଟ ମନ୍ତ୍ରୀ ଏବଂ ଭାରତର ରାଜନୈତିକ ଦଳ ଭାରତୀୟ ଜନତା ପାର୍ଟିର ରାଷ୍ଟ୍ରୀୟ ସଭାପତି  (୨୦୦୫-୨୦୦୯) ଥିଲେ  । ପ୍ରାରମ୍ଭିକ ଜୀବନ ରାଜନାଥ ସିଂହଙ୍କ ଜନ୍ମ ଭାରତର ଉତ୍ତର ପ୍ରଦେଶସ୍ଥିତ ବାରଣାସୀ ଜିଲ୍ଲାର ଏକ ଛୋଟ ଗ୍ରାମ ଭାଭୋରାରେ ହୋଇଥିଲା। ତାଙ୍କ ପିତାଙ୍କ ନାମ ରାମ ବଦନ ସିଂହ ଏବଂ ମାତାଙ୍କ ନାମ ଗୁଜରାତୀ ଦେବୀ । ସେ ଏକ କୃଷକ ପରିବାରରେ ଜନ୍ମଗ୍ରହଣ କରିଥିଲେ । ସେ ଗୋରଖପୁର ବିଶ୍ୱବିଦ୍ୟାଳୟରୁ ଭୌତିକ ବିଜ୍ଞାନ ବିଭାଗରେ ସ୍ନାତକୋତର ପ୍ରଥମ ଶ୍ରେଣୀରେ ଉତ୍ତୀର୍ଣ ହୋଇଥିଲେ । ସେ ୧୩ ବର୍ଷ ବୟସରୁ  (୧୯୬୪ ମସିହା) ରାଷ୍ଟ୍ରୀୟ ସ୍ୱୟଂ ସେବକ ସଂଘ ସହିତ ଜଡ଼ିତ ଥିଲେ  । ମିର୍ଜାପୁରଠାରେ ଭୌତିକ ବିଜ୍ଞାନ ଅଧ୍ୟାପକ ଭାବରେ କାର୍ଯ୍ୟରତ ଥିବା ସମୟରେ ମଧ୍ୟ ସେ ସଂଘ ସହିତ ସମ୍ପର୍କ ରଖିଥିଲେ । ୧୯୭୪ ମସିହାରେ ତାଙ୍କୁ ଭାରତୀୟ ଜନସଂଘର ସଚିବ ନିଯୁକ୍ତ କରାଗଲା । ରାଜନୈତିକ ଜୀବନ ୧୯୭୫ ମସିହାରେ ୨୪ ବର୍ଷ ବୟସରେ ରାଜନାଥ ସିଂହ ଜନସଂଘର ଜିଲ୍ଲା ସଭାପତି ଭାବେ ନିଯୁକ୍ତ ହୋଇଥିଲେ । ସେ ମିର୍ଜାପୁର ବିଧାନ ସଭା ଆସନରୁ ବିଧାୟକ ଭାବେ ନିର୍ବାଚିତ ହୋଇଥିଲେ । ପରେ ସେ ଭାରତୀୟ ଜନତା ପାର୍ଟିର ଯୁବାମୋର୍ଚାର ନେତୃତ୍ୱ ନେଇଥିଲେ । ୧୯୮୪ ମସିହାରେ ସେ ଭାରତୀୟ ଯୁବା ମୋର୍ଚାର ରାଜ୍ୟ ସଭାପତି ହୋଇଥିଲେ । ୧୯୮୬ ମସିହାରେ ରାଜନାଥ ସିଂହ ଜାତୀୟ ଭାରତୀୟ ଯୁବ ମୋର୍ଚାର ସାଧାରଣ ସମ୍ପାଦକ ଓ ୧୯୮୮ ମସିହାରେ ଯୁବମୋର୍ଚାର ଜାତୀୟ ସଭାପତି ହୋଇଥିଲେ । ୧୯୯୧ ମସିହାରେ ସେ ଉତ୍ତର ପ୍ରଦେଶ ରାଜ୍ୟର ପ୍ରଥମ ବିଜେପି. ସରକାରରେ ଶିକ୍ଷାମନ୍ତ୍ରୀ ହୋଇଥିଲେ । ଶିକ୍ଷାମନ୍ତ୍ରୀ ଭାବରେ ତାଙ୍କର ପ୍ରମୁଖ କାର୍ଯ୍ୟକଳାପ ମଧ୍ୟରେ ଇତିହାସ ଗ୍ରନ୍ଥ ଗୁଡ଼ିକର ପୁନଲେଖନ ଓ ପାଠ୍ୟକ୍ରମରେ ବୈଦିକ ଗଣିତକୁ ଅନ୍ତର୍ଭୁକ୍ତ କରିବା ଇତ୍ୟାଦି ଅନ୍ତର୍ଭୁକ୍ତ । ୧୯୯୪ ଅପ୍ରେଲରେ ସେ ରାଜ୍ୟସଭାକୁ ନିର୍ବାଚିତ ହୋଇଥିଲେ ଏବଂ ଉଦ୍ୟୋଗ ପରାମର୍ଶଦାତା ସମିତି  (୧୯୯୪-୧୯୯୬), କୃଷି ମନ୍ତ୍ରଣାଳୟ ପରାମର୍ଶଦାତା ସମିତି, ବ୍ୟାପାର ପରାମର୍ଶଦାତା ସମିତି, ଆବାସ ସମିତି ଏବଂ ମାନବ ସଂସାଧନ ବିକାଶ ସମିତି ସହିତ ଜଡ଼ିତ ହୋଇଥିଲେ  । ୧୯୯୭ ମାର୍ଚ୍ଚ ୨୫ରେ ସେ ଭାରତୀୟ ଜନତା ପାର୍ଟି ଉତ୍ତର ପ୍ରଦେଶ ରାଜ୍ୟର ସଭାପତି ହୋଇଥିଲେ । ୧୯୯୯ ମସିହାରେ ଅଟଳ ବିହାରୀ ବାଜପେୟୀଙ୍କ ପ୍ରଧାନମନ୍ତ୍ରୀତ୍ୱ କାଳରେ ଭୁପୃଷ୍ଠ ମନ୍ତ୍ରଣାଳୟ ବିଭାଗରେ କ୍ୟାବିନେଟ ମନ୍ତ୍ରୀ ଭାବରେ ଦାୟିତ୍ୱ ନିର୍ବାହ କରିଥିଲେ । ରାଜନାଥ ସିଂହ ୨୦୦୦ ଅକ୍ଟୋବର ୨୮ରୁ ୨୦୦୨ ମାର୍ଚ୍ଚ ୮ ପର୍ଯ୍ୟନ୍ତ ଉତ୍ତର ପ୍ରଦେଶର ମୁଖ୍ୟମନ୍ତ୍ରୀ ଥିଲେ । ୨୦୦୫ ଡିସେମ୍ବର ୨୪ ତାରିଖରେ ଲାଲକୃଷ୍ଣ ଆଡଭାନୀଙ୍କ ଇସ୍ତଫା ପରେ ରାଜନାଥ ସିଂହ ଭାରତୀୟ ଜନତା ପାର୍ଟିର ଜାତୀୟ ସଭାପତି ହୋଇଥିଲେ । ନଭେମ୍ବର ୨୦୦୬ ମସିହାରେ ସେ ପୁଣିଥରେ ସଭାପତି ଭାବରେ ନିର୍ବାଚିତ ହୋଇଥିଲେ । ୨୦୦୯ ମସିହାରେ ସେ ଶ୍ରୀ ନୀତିନ ଗଡକରୀଙ୍କୁ ସଭାପତି ଦାୟିତ୍ୱ ହସ୍ତାନ୍ତର କରିଥିଲେ । ୨୦୧୩ ଜାନୁଆରୀ ୨୪ ତାରିଖରେ ନୀତିନ ଗଡକରୀଙ୍କ ଇସ୍ତଫା ପରେ ରାଜନାଥ ସିଂହ ପୁନର୍ବାର ଭାରତୀୟ ଜନତା ପାର୍ଟିର ଜାତୀୟ ସଭାପତି ହୋଇଥିଲେ ।
ଶିଶୁ ଜ୍ଞାନମଣ୍ଡଳ ପିଲାମାନଙ୍କ ପାଇଁ ଏକ ଜ୍ଞାନର ଭଣ୍ଡାର। ବିଭିନ୍ନ ବିଷୟରେ ଜ୍ଞାନ ଆହରଣ ପାଇଁ ଏହା ଏକ ଉପାଦେୟ ପୁସ୍ତକ । ଏକଥାକୁ ଅନୁଭବ କରି ପଦ୍ମଶ୍ରୀ ବିନୋଦ କାନୁନଗୋ ଏକାକୀ ଓଡ଼ିଆ ଭାଷାରେ ଜ୍ଞାନକୋଷ ସଂପାଦ ନା କରି ବିଶ୍ୱ ଇତିହାସରେ ଏକ ନୂତନ ଅଧ୍ୟାୟ ସୃଷ୍ଟି କଲେ । ତେବେ ଏହି ପ୍ରବନ୍ଧରେ ଶିଶୁଙ୍କ ପାଇଁ ରଚିତ ଜ୍ଞାନକୋଷରେ ଥିବା ବିଜ୍ଞାନଭିତ୍ତିକ ତଥ୍ୟ ଉପରେ ଆଲୋକପାତ କରାଯାଇଛି । ବିନୋଦ କାନୁନଗୋଙ୍କ ଭାଷାରେ ଆମ ଚତୁଃପାର୍ଶ୍ୱରେ ଜ୍ଞାନ ଆହରଣ ପାଇଁ ଅନେକ ଉପାଦାନ ଭରି ରହିଛି । ସେଗୁଡ଼ିକୁ ଦୃଷ୍ଟିରେ ରଖି ଜ୍ଞାନ ଆହରଣ କରିବା ପାଇଁ ଯିଏ ତପିର ହୋଇଉଠେ ସେ ହିଁ ଦୁନିଆରେ ବଡ଼ମଣିଷ ହୋଇପାରେ । ଏମିତି କେତେକ କଥା ଅଛି ଯାହା ବିଷୟରେ ପିଲାମାନେ ସହଜରେ ଜାଣିପାରୁ ନାହାନ୍ତି । ତେଣୁ ତାଙ୍କ ହାତରେ ଏମିତି କିଛି ପୁସ୍ତକ ତୋଳିଦେବେ ଯାହାକି ସେମାନଙ୍କୁ ଅନେକ ଛୋଟ ବଡ଼ ବିଷୟରେ ଅବଗତ କରାଇବ। ଏହିସବୁ କଥା ଚିନ୍ତା କରି ବିନୋଦ କାନୁନଗୋ ସଂପାଦନ କଲେ ଶିଶୁ ଜ୍ଞାନ ମଣ୍ଡଳ ବା ଚିଲ୍ଡରେନ୍ ଏନସାଇକ୍ଲୋପିଡ଼ିଆ। ଏଥିରେ ଥିବା ଶହ ଶହ ଚିତ୍ର, ମାନଚିତ୍ରମାନ ବିଜ୍ଞାନଜଗତ ସଙ୍ଗେ ପିଲାଙ୍କୁ ପରିଚିତ କରାଇ ଦେଇ ପାରୁଛି । ସେମାନେ ପାଇ ଯାଉଛନ୍ତି ଏକବିଂଶ ଶତାବ୍ଦୀ ବେଳର ଜ୍ଞାନ ଓ ଘଟଣା କ୍ରମର ପରିଚୟ । ଆଜିର ପିଲାଙ୍କ ଭବିଷ୍ୟତ ଦିନେ କିଭଳି ହେବ , ସେ କଥା ନିର୍ଭର କରୁଛି ସେମାନଙ୍କ ଦୂରଦୃଷ୍ଟି ଉପରେ । ଗୋଟିଏ ସେଟ ଶିଶୁ ଜ୍ଞାନମଣ୍ଡଳ ଏହି ପ୍ରକ୍ରିୟାକୁ ଯେ ଆଗକୁ ନେଇ ପାରିବ - ଏକଥା ସେ ଶିଶୁ ଜ୍ଞାନମଣ୍ଡଳ ମୁଖବନ୍ଧରେ ବ୍ୟକ୍ତ କରିଛନ୍ତି। ଜନ୍ମ ୧୯୮୮ ମସିହାରେ ଭାରତ ସରକାର ପ୍ରାଥମିକ ସ୍ତରରେ ଛାତ୍ରମାନଙ୍କ ବୁଝିପାରିଲା ଭଳି ବର୍ଣ୍ଣମାଳା ଅନୁସରଣରେ ଏକ ଜ୍ଞାନକୋଷ ପ୍ରଣୟନ ପାଇଁ ନିଷ୍ପତ୍ତି ନେଲେ ଓ ବିଭିନ୍ନ ରାଜ୍ୟକୁ ଆର୍ଥିକ ଅନୁଦାନ ଦେଲେ । ଓଡ଼ିଶା ସରକାର ଏହି କାର୍ଯ୍ୟ ବିନୋଦ କାନୁନଗୋଙ୍କ ଉପରେ ନ୍ୟସ୍ତ କଲେ । ଶିଶୁ ଜ୍ଞାନମଣ୍ଡଳ ପ୍ରସ୍ତୁତି ଓ ପ୍ରକାଶନ ପାଇଁ ଥିବା ସବକମିଟିର ସଭ୍ୟ ଡକଟର ଜଗନ୍ନାଥ ମହାନ୍ତି କୁହନ୍ତି ଯେ ଶିକ୍ଷା ବିଭାଗର ତତ୍କାଳୀନ ସେକ୍ରେଟାରୀ ଶ୍ରୀ ପ୍ୟାରୀ ମୋହନ ମହାପାତ୍ରଙ୍କ ନିର୍ଦ୍ଦେଶ ଅନୁଯାୟୀ ଶିଶୁ ଜ୍ଞାନମଣ୍ଡଳର ପ୍ରସ୍ତୁତି ଓ ପ୍ରକାଶନ ପାଇଁ ସେ ବିନୋଦ କାନୁନଗୋଙ୍କୁ ଅନୁରୋଧ କରିଥିଲେ । ଶ୍ରୀ କାନୁନଗୋଙ୍କ ପ୍ରତିଷ୍ଠିତ ଜ୍ଞାନମଣ୍ଡଳ ଫାଉଣ୍ଡେସନ  "ଶିଶୁ ଜ୍ଞାନମଣ୍ଡଳ"  ନାମରେ ଏହି ପୁସ୍ତକଟିକୁ ଦୁଇଖଣ୍ଡରେ ବିଭକ୍ତ କରି ପ୍ରକାଶ କରି ଶିକ୍ଷା ବିଭାଗକୁ କଳାପଟା ଅଭିଯାନରେ ଯୋଗାଇ ଦେଲେ। ଲେଖା ଏହି ଶିଶୁ ଜ୍ଞାନମଣ୍ଡଳରେ ସେ ମଧ୍ୟ ଅନେକ ବିଜ୍ଞାନ ତଥ୍ୟ ସମ୍ବଳିତ ବିଷୟ ସନ୍ନିବେଶିତ କରିଛନ୍ତି। ସେ ଗୁଡ଼ିକ ପିଲାମାନଙ୍କ ବୋଧ ଗମ୍ୟ ହେବାସହ ଖୁବ ସରଳ ଓ ସହଜ ହୋଇଛି। ସେ ସବୁ ହେଲା କଇଁଛ, କଉଡି, କଂପାସ, କଂପୁ୍ୟଟର, କଲମି, କଲମ୍ବସ, କାନସର, କାଲସିୟମ, କେ୍ଲାରିନ, ଖପୁରି, ଖଣିଜ ଖାଦ୍ୟସାର, ଗାଜର, ଗାଲିଲିଓ, ଗ୍ରାଫାଇଟ୍, ଘଡ଼ି, ଜଂକ, ଜୀବକୋଷ , ଜୀବ ଜଗତ , ଜୀବ ସାର , ଜୀବାଣୁ , ଟାଇପ ରାଇଟର, ଟାଇଫଏଡ, ଟିଟାନିୟମ,ଟେଲିଗ୍ରାଫ,ଟେଲିଫୋନ,ଟେଲିଭିଜନ, ଟ୍ରାକଟର, ଡଲଫିନ, କାଲୋରୀ, କୁଆପଥର, ଗରିଲା, ଡାରଉଇନ ଓ ବିବର୍ତ୍ତନବାଦ, ପେନସିଲ, ପ୍ରଦୂଷଣ ... ଏମିତି ଅନେକ କିଛି। :ପିଲାମାନେ ଯାହା ସବୁ ଜାଣିବାର କଥା ତା 'ର ସାରତତ୍ତ୍ୱ ବାଛି ସେ ଏହି ବହିରେ ସ୍ଥାନିତ କରିଛନ୍ତି। ବାକ୍ୟ କ୍ଷୁଦ୍ର, ସରଳ, ସାବଲୀଳ ଓ ଶିଶୁ ମନଛୁଆଁ। ଏହାକୁ ଅଧିକ ଆକର୍ଷଣୀୟ କରି ଜ୍ଞାନମଣ୍ଡଳ ଫାଉଣ୍ଡେସନ ଓଡ଼ିଶାର ସମସ୍ତ ବିଦ୍ୟାଳୟକୁ ଯୋଗାଇ ଦେଇପାରିଛି।
ଲକ୍ଷ୍ମୀ ନାରାୟଣ ମହାନ୍ତି ଜଣେ ଓଡ଼ିଆ ସାହିତ୍ୟିକ । ସେ ଅନ୍ୟଭାଷାରୁ ଓଡ଼ିଆ ଭାଷାକୁ ଅନେକ ପୁସ୍ତକ ଅନୁବାଦ କରିଛନ୍ତି । ବିଭୂତି ଭୁଷଣ ବନ୍ଦୋପାଧ୍ୟାୟଙ୍କ ଉପନ୍ୟାସ ବନଚାରୀକୁ ଓଡ଼ିଆରେ ଅନୁବାଦ କରି ସେ କେନ୍ଦ୍ର ସାହିତ୍ୟ ଏକାଡ଼େମୀ ପୁରସ୍କାର ଲାଭ କରିଛନ୍ତି ।
ରାଜେନ୍ଦ୍ର କୁମାର ସାହୁ  (ଜନ୍ମ: ୬ ଜୁଲାଇ ୧୯୬୮) ଜଣେ ଓଡ଼ିଆ ରାଜନୀତିଜ୍ଞ  । ସେ ଓଡ଼ିଶା ରାଜନୀତିରେ ବିଜୁ ଜନତା ଦଳର କର୍ମକର୍ତ୍ତା ଭାବରେ କାର୍ଯ୍ୟ କରୁଛନ୍ତି । ରାଜେନ୍ଦ୍ର ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ କାର୍ଯ୍ୟ କରୁଛନ୍ତି । ୨୦୧୯ ମସିହାରେ ଓଡ଼ିଶାରେ ହୋଇଥିବା ବିଧାନ ସଭା ନିର୍ବାଚନରେ ସେ ଖୋର୍ଦ୍ଧା ଓ ବେଗୁନିଆ ବିଧାନ ସଭା ନିର୍ବାଚନ ମଣ୍ଡଳୀରୁ ଯଥାକ୍ରମେ ୧୪ଶ, ୧୫ଶ ଓ ୧୬ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ପରିବାର ଓ ଶିକ୍ଷା ସେ ୧୯୬୮ ମସିହାର ଜୁଲାଇ ୬ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ଫଗୁ ସାହୁ ଓ ପତ୍ନୀଙ୍କ ନାମ ସଞ୍ଜୁକ୍ତା ସାହୁ । ରାଜନୈତିକ ଜୀବନ ରାଜେନ୍ଦ୍ର ଓଡ଼ିଶା ରାଜନୀତିରେ ବିଜୁ ଜନତା ଦଳର କର୍ମକର୍ତ୍ତା ଭାବରେ କାର୍ଯ୍ୟ କରୁଛନ୍ତି। ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ କାର୍ଯ୍ୟ କରୁଛନ୍ତି ।
ଡ୍ରକ୍ସିଡୋପା  (ଇଂରାଜୀ ଭାଷାରେ ), ନର୍ଥେରା ଏହାର ବେପାର ନାମ, ହେଉଛି ଏକ ଔଷଧ ଯାହା ଛିଡା ହେବା ସହିତ ନିମ୍ନ ରକ୍ତଚାପ ହେବାର ସ୍ନାୟୁଗତ କାରଣର ଚିକିତ୍ସା ପାଇଁ ବ୍ୟବହୃତ ହୁଏ  । ଏହି କାରଣଗୁଡ଼ିକ ମଧ୍ୟରେ ପାର୍କିନ୍‌ସନ୍ ରୋଗ, ସ୍ୱୟଂଶାସିତ ନ୍ୟୁରୋପାଥି ଏବଂ ଏକାଧିକ ସିଷ୍ଟମିକ୍ ଆଟ୍ରୋଫି ଅନ୍ତର୍ଭୁକ୍ତ ହୋଇପାରେ । ଏହା ପାଟିରେ ଦିଆଯାଏ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ମୁଣ୍ଡବିନ୍ଧା, ମୁଣ୍ଡ ବୁଲାଇବା, ଅଇ, ଏବଂ ଉଚ୍ଚ ରକ୍ତଚାପ ହୋଇପାରେ । ଅନ୍ୟାନ୍ୟ ପାର୍ଶ୍ୱ ପ୍ରତିକ୍ରିୟାରେ ନିଉରୋଲେପ୍ଟିକ ମାଲିଗନାଣ୍ଟ ସିଣ୍ଡ୍ରୋମ କିମ୍ବା ହୃଦ୍‌ପାତ ହୋଇପାରେ । ଗର୍ଭାବସ୍ଥାରେ ସୁରକ୍ଷା ଅସ୍ପଷ୍ଟ ଅଟେ । ଏହା ଶରୀରରେ ନର୍‌ଏପିନେଫ୍ରିନ  (ନରଆଡ୍ରେନାଲିନ୍)ରେ ପରିଣତ ହେବା ପରେ କାମ କରେ  । ୨୦୧୪ ମସିହାରେ ଯୁକ୍ତରାଷ୍ଟ୍ରରେ ଚିକିତ୍ସା ବ୍ୟବହାର ପାଇଁ ଡ୍ରକ୍ସିଡୋପା ଅନୁମୋଦିତ ହୋଇଥିଲା । ୟୁରୋପ କିମ୍ବା ବ୍ରିଟେନରେ ଏହା ଅନୁମୋଦିତ ନୁହେଁ । ଏହା ଏକ ସାଧାରଣ ଔଷଧ ଭାବରେ ଉପଲବ୍ଧ । ଯୁକ୍ତରାଷ୍ଟ୍ରରେ ୨୦୨୧ ସୁଦ୍ଧା ଦିନକୁ ୩୦୦ ମିଗ୍ରା ମାତ୍ରାରେ ଏକ ମାସ ଔଷଧର ମୂଲ୍ୟ ପ୍ରାୟ ୭୪୦ ଡଲାର ଅଟେ ।
ଅହମଦନଗର ଏକ ଭାରତୀୟ ପୌରପାଳିକା ଅଟେ । ଏହା ମହାରାଷ୍ଟ୍ରର ଅହମଦନଗର ଜିଲ୍ଲାରେ ଅବସ୍ଥିତ । ଭୌଗଳିକ ଅବସ୍ଥିତି ଅହମଦନଗର ୧୯.୦୯୪୬ ଉତ୍ତର ଅକ୍ଷାଂଶ ଓ ୭୪.୭୩୮୪ ପୂର୍ବ ଦ୍ରାଘିମାରେ ଅବସ୍ଥିତ । ସମୁଦ୍ର ପତନଠାରୁ ଏହା ୨୫୦୯ ଫୁଟ ଉଚ୍ଚତାରେ ରହିଛି । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ଅହମଦନଗର ସହରର ମୋଟ ଜନସଂଖ୍ୟା ୩୦୭୪୫୫ ଅଟେ । ସେଥି ମଧ୍ୟରୁ ୫୧.୮୫% ଜଣ ପରୁଷ ହୋଇଥିବା ବେଳେ ୪୮.୧୫% ଜଣ ନାରୀ ଅଟନ୍ତି । ଅହମଦନଗରର ସାକ୍ଷରତା ହାର ୭୭.୫୨% ଅଟେ । ଏହା ଜାତୀୟ ହାରଠାରୁ -୧୨.୬୮% ପ୍ରତିଶତ କମ ଅଟେ । ସେଥିରୁ ୪୨.୪୭% ପ୍ରତିଶତ ପୁରୁଷ ଓ ୩୫.୦୫% ନାରୀ ଅଟନ୍ତି । ୧୧.୯୮% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ମରାଠୀ ଅହମଦନଗରର ସରକାରୀ ଭାଷା ଅଟେ । ପାଣିପାଗ ପ୍ରାୟତଃ ଭାରତୀୟ ସହର ଗୁଡ଼ିକ ଗ୍ରୀଷ୍ମ ମଣ୍ଡଳୀୟ ହୋଇଥାନ୍ତି । ଅହମଦନଗରରେ ବାର୍ଷିକ ସର୍ବାଧିକ ହାରାହାରି ତାପମାତ୍ରା ୧୮.୩ ଡିଗ୍ରୀ ସେଣ୍ଟିଗ୍ରେଡ ଅନୁଭୂତ ହେଉଥିବା ବେଳେ ସର୍ବନିମ୍ନ ହାରାହାରି ତାପମାତ୍ରା ୩୩.୦ ଡିଗ୍ରୀ ସେଣ୍ଟିଗ୍ରେଡ ଅଟେ । ଏଠାରେ ବାର୍ଷିକ ହାରାହାରି ବୃଷ୍ଟିପାତ ୫୭୫.୪ / ହୋଇଥାଏ ।
ତ୍ରିବିକ୍ରମ ପତି, ଜଣେ ଓଡ଼ିଆ ଗଣିତଜ୍ଞ ତଥା ଶ୍ରୀଜଗନ୍ନାଥ ସଂସ୍କୃତ ବିଶ୍ୱବିଦ୍ୟାଳୟର ପ୍ରାକ୍ତନ କୁଳପତି ଥିଲେ । ଆହ୍ଲାବାଦ ବିଶ୍ୱବିଦ୍ୟାଳୟର କୁଳପତି ଆସନ ଅଳଙ୍କୃତ କରିଥିବା ସେ ପ୍ରଥମ ଓଡ଼ିଆ ବ୍ୟକ୍ତି । ଗାଣିତିକ ସିଦ୍ଧାନ୍ତ ରିମାନ ହାଇପୋଥେସିସ୍ର ସମାଧାନ ସୂତ୍ର ବାହାର କରି, ସେ ସମଗ୍ର ବିଶ୍ୱରେ ଚର୍ଚ୍ଚିତ ହୋଇଥିଲେ । ବାଲ୍ୟଜୀବନ ଓ ଶିକ୍ଷା ତ୍ରିବିକ୍ରମ, ୧୯୨୯ ଅକ୍ଟୋବର ୨୩ ତାରିଖରେ କଟକରେ ଜନ୍ମଗ୍ରହଣ କରିଥିଲେ । ସେ ଉତ୍କଳମଣି ଗୋପବନ୍ଧୁ ଦାସଙ୍କର ନାତି ଥିଲେ । ସେ ପିଲାବେଳୁ ଜଣେ ମେଧାବୀ ଛାତ୍ର ଥିଲେ ଓ ସବୁ ଶ୍ରେଣୀରେ ପ୍ରଥମ ସ୍ଥାନ ଅଧିକାର କରିଆସୁଥିଲେ । ୧୯୪୮ମସିହାରେ ସେ ଉତ୍କଳ ବିଶ୍ୱବିଦ୍ୟାଳୟରୁ ସ୍ନାତକ ଓ ୧୯୫୦ମସିହାରେ ଆହ୍ଲାବାଦ ବିଶ୍ୱବିଦ୍ୟାଳୟରୁ ସ୍ନାତକୋତ୍ତର ସମାପ୍ତ କରିଥିଲେ । ବୃତ୍ତିଗତ ଜୀବନ ସ୍ନାତକୋତ୍ତର ପରେ,୧୯୫୦ମସିହାରେ ତ୍ରିବିକ୍ରମ ଆହ୍ଲାବାଦ ବିଶ୍ୱବିଦ୍ୟାଳୟରେ ହିଁ ଜଣେ ରିସର୍ଚ୍ଚ ସ୍କଲାର ଭାବରେ ଯୋଗଦେଇଥିଲେ । ତାଙ୍କର ରିସର୍ଚ୍ଚ କାମ ଦେଶ ବିଦେଶର ଅନେକ ଜର୍ଣ୍ଣାଲରେ ପ୍ରକାଶ ପାଇଥିଲା । ୧୯୫୩ ମସିହାରେ, ମାତ୍ର ୨୪ବର୍ଷ ବୟସରେ ଆହ୍ଲାବାଦ ବିଶ୍ୱବିଦ୍ୟାଳୟ ତାଙ୍କୁ ଡକ୍ଟରେଟ ଇନ ଫିଲୋସଫି ଓ ୧୯୫୬ ମସିହାରେ ଡକ୍ଟରେଟ ଇନ ସାଇନ୍ସ ଉପାଧୀ ପ୍ରଦାନ କରିଥିଲା । ଡକ୍ଟରେଟ ଇନ ସାଇନ୍ସ ଉପାଧୀ ଲାଭକରିବାରେ ସେ ବିଶ୍ୱବିଦ୍ୟାଳୟର କନିଷ୍ଠତମ ଅଧ୍ୟାପକ ଥିଲେ । ସେ ଦୁଇ ବର୍ଷ ପାଇଁ ବୁର୍ଲା ଇଞ୍ଜିନିୟରିଂ କଲେଜର ଗଣିତ ବିଭାଗର ମୁଖ୍ୟ ଭାବରେ କାର୍ଯ୍ୟ କରିଥିଲେ । ୧୯୫୮ରେ ପୁନର୍ବାର ସେ ଆହ୍ଲାବାଦ ବିଶ୍ୱବିଦ୍ୟାଳୟକୁ ଫେରିଯାଇ ଗଣିତ ବିଭାଗର ଆସୋସିଏଟ ପ୍ରଫେସର ଭାବରେ କାର୍ଯ୍ୟାରାମ୍ଭ କରିଥିଲେ । ଚାକିରି ଜୀବନର ମୁଖ୍ୟ ଭାଗ ସେ ଆହ୍ଲାବାଦ ବିଶ୍ୱବିଦ୍ୟାଳୟରେ ହିଁ ବିତାଇଥିଲେ । ପ୍ରାୟ ଦଶ ବର୍ଷ ସେ ଜବଲପୁର ବିଶ୍ୱବିଦ୍ୟାଳୟରେ ଗଣିତ ବିଭାଗର ମୁଖ୍ୟ ଭାବରେ ମଧ୍ୟ କାର୍ଯ୍ୟ କରିଥିଲେ । ଜଣେ ଗଣିତଜ୍ଞ ଭାବରେ ପ୍ରାୟ ଦେଢ଼ ଶହ ବର୍ଷ ଧରି ଅସମାହିତ  "ରିମାନ ହାଇପୋଥେସିସ" ର ସମାଧାନ ସୂତ୍ର ବାହାର କରି ସେ ଚର୍ଚ୍ଚାକୁ ଆସିଥିଲେ । ଏହା ବ୍ୟତିତ ଅନ୍ୟନ୍ୟ ଦେଢ଼ ଶହ ଅସମାହିତ ଗଣିତର ସମାଧାନ ସୂତ୍ର ମଧ୍ୟ ସେ ବାହାର କରିଥିଲେ । ଗଣିତ ବ୍ୟତିତ ସଂସ୍କୃତରେ ମଧ୍ୟ ତାଙ୍କର ପାଣ୍ଡିତ୍ୟ ଥିଲା । ସେ ପୁରୀ ଶ୍ରୀଜଗନ୍ନାଥ ସଂସ୍କୃତ ବିଶ୍ୱବିଦ୍ୟାଳୟର କୁଳପତି ଆସନ ମଧ୍ୟ ଅଳଙ୍କୃତ କରିଥିଲେ । ସେ ଓଡ଼ିଆ, ହିନ୍ଦୀ, ଉର୍ଦ୍ଦୁ ଓ ସଂସ୍କୃତରେ ସେ କବିତା ମଧ୍ୟ ରଚନା କରିଛନ୍ତି । ଚିତ୍ରାଙ୍କନ ଓ ଡାକଟିକଟ ସଂଗ୍ରହରେ ତାଙ୍କର ରୁଚି ଥିଲା । ଓଡ଼ିଶା ଗଣିତ ସଂସଦ, ଗଣିତ ଓ ପ୍ରୟୋଗ ପ୍ରତିଷ୍ଠାନ, ଓଡ଼ିଶା ବିଜ୍ଞାନ ଏକାଡେମୀ ଓ  "ଆହ୍ଲାବାଦ ଗଣିତ ସଂସଦ"  ଭଳି ବହୁ ଅନୁଷ୍ଠାନ ସହିତ ସେ ଜଡ଼ିତ ରହିଥିଲେ । ସମ୍ମାନ ଓ ପୁରସ୍କାର କଲିସ୍ ମେମୋରିଆଲ ଲେକ୍ଚରସିପ ସମ୍ମାନ ରାଜୀବ ଗାନ୍ଧୀ ନେସନାଲ ଇଉନିଟି ସମ୍ମାନ ୨୦୦୮ ଜୁଲାଇ ୦୨ତାରିଖରେ ଆହ୍ଲାବାଦଠାରେ ପ୍ରଫେସର ପତିଙ୍କର ଦେହାନ୍ତ ହୋଇଥିଲା ।
ବିରଳା ଭବନ ବା ବିରଳା ଘର ଜାଗାଟି ଦିଲ୍ଲୀରେ ତିସ୍ ଜାନୁଆରୀ ରୋଡ଼ଠାରେ ଅବସ୍ଥିତ । ମହାତ୍ମାଗାନ୍ଧୀ ଏଠାରେ ଥିବା ଅତିଥି ଗୃହରେ ର‌ହୁଥିଲେ । ବର୍ତ୍ତମାନ ଏହି ଜାଗାକୁ ଗାନ୍ଧି ସ୍ମୃତି କୁହାଯାଉଛି । ଗାନ୍ଧି ସ୍ମୃତି ଗୋଟିଏ ସଂଗ୍ରହାଳୟ ଯାହା ମହାତ୍ମାଗାନ୍ଧୀଙ୍କୁ ସମର୍ପିତ କରାଯାଇଛି । 2005ରେ ଏହି ସ୍ମୃତିପୀଠରେ  " "  ପ୍ରତିଷ୍ଠା କରାଯାଇଛି । ଏଠାରେ ମହାତ୍ମାଗାନ୍ଧୀଙ୍କ ହତ୍ୟା ନାଥୁରାମ ଗଡ଼ସେଙ୍କ ଗୁଳିରେ ହୋଇଥିଲା ।
ଅଦୃଶ୍ୟମ୍, ୨୦୨୦ ମସିହାରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ପ୍ରଯୋଜନା କରିଥିଲେ ସମରେଶ ରାଉତରାୟ, ସମ୍ବିତ ଆଚାର୍ଯ୍ୟ ଏବଂ ଦୁର୍ଗା କିଙ୍କର ଦାଶ । ଏହି କଥାଚିତ୍ରଟିର କାହାଣୀ ରଚନା କରିଥିଲେ ଦୁର୍ଗା କିଙ୍କର ଦାଶ । ସାରିକା ସ୍ୱାଇଁ କଥାଚିତ୍ରଟିର ସଂଳାପ ରଚନା କରିଥିଲେ । ନିର୍ଦ୍ଦେଶକ ରାଜେନ୍ଦ୍ର ମହନ୍ତ ଏହି କଥାଚିତ୍ରଟିର ଚିତ୍ରନାଟ୍ୟ ରଚନା କରିଥିଲେ ଏବଂ ନିର୍ଦ୍ଦେଶନା ଦେଇଥିଲେ । ସଙ୍ଗୀତ ନିର୍ଦ୍ଦେଶକ ବିଶ୍ୱରୂପ ମହାପାତ୍ର ଏହି କଥାଚିତ୍ରଟିର ସ୍ୱର ସଂଯୋଜନା କରିଥିଲେ । ଏହି କଥାଚିତ୍ରଟିର ମୁଖ୍ୟ ଭୂମିକାରେ ଅଭିନୟ କରିଥିଲେ ସାନୁ ଏବଂ ଅଙ୍କିତା । ସମରେଶ ରାଉତରାୟ, ଚିତ୍ତ ରଞ୍ଜନ ତ୍ରିପାଠୀ, ଲିପ୍ସା ମିଶ୍ର ପ୍ରମୁଖ କଳାକାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ । ଅଭିନୟ ସୁଧାଂଶୁ ନାରାୟଣ ଦାଶ ଅଙ୍କିତା ସମରେଶ ରାଉତରାୟ ଚିତ୍ତ ରଞ୍ଜନ ତ୍ରିପାଠୀ ଲିପ୍ସା ମିଶ୍ର କାହାଣୀ ଗୀତ ଏବଂ ସଙ୍ଗୀତ ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ବିଶ୍ୱରୂପ ମହାପାତ୍ର । ଗୀତିକାର କୁମାରଶ୍ରୀ ସାହୁ, ସତ୍ୟରଞ୍ଜନ ବଳ, ଉସ୍ତାଦ ଏବଂ ଅନୁରାଗ ପ୍ରମୁଖ ଏହି କଥାଚିତ୍ରଟିର ଗୀତ ରଚନା କରିଥିଲେ । ହ୍ୟୁମାନ ସାଗର, ଅସୀମା ପଣ୍ଡା, ଶଶାଙ୍କ ଶେଖର, ଦୀପ୍ତିରେଖା ପାଢ଼ୀ ଆଦି କଣ୍ଠଶିଳ୍ପୀମାନେ ଏହି କଥାଚିତ୍ରଟିରେ କଣ୍ଠଦାନ କରିଥିଲେ ।
ସୈନିକ ସ୍କୁଲ, ଭୁବନେଶ୍ୱର ଭାରତରେ ଥିବା ୨୫ଟି ସୈନିକ ସ୍କୁଲ ମଧ୍ୟରୁ ଅନ୍ୟତମ । ଏହା ଏକ ସମ୍ପୂର୍ଣ୍ଣ ଆବାସିକ ଇଂରାଜୀ ମିଡିଅମ ସ୍କୁଲ । ଭାରତ ସରକାରଙ୍କଦ୍ୱାରା ଏହା ଓଡ଼ିଶାର ରାଜଧାନୀ ଭୁବନେଶ୍ୱରଠାରେ ୧୯୬୨ ମସିହା ଫେବୃଆରୀ ୧ ତାରିଖରେ ସ୍ଥାପନ କରାଯାଇଥିଲା । ଏହା କେନ୍ଦ୍ରୀୟ ସେକେଣ୍ଡାରୀ ବୋର୍ଡ଼   ସହ ଅନୁବନ୍ଧିତ ଓ ଭାରତୀୟ ପବ୍ଲିକ ସ୍କୁଲ ସଂଘ ର ସଦସ୍ୟ । ସ୍କୁଲଟି ମୁଖ୍ୟତଃ ଜାତୀୟ ସୁରକ୍ଷା ଏକାଡେମୀ ଖଡ଼ଗଭାସଲାରେ ପ୍ରବେଶ ପାଇବା ପାଇଁ ଛାତ୍ରମାନଙ୍କୁ ପ୍ରସ୍ତୁତ କରିବା ସହ ଅନ୍ୟ ଧାରାରେ ଯିବା ପାଇଁ ମଧ୍ୟ ପ୍ରସ୍ତୁତ କରିଥାଏ । ଇତିହାସ ଓଡ଼ିଶାର ପ୍ରାକ୍ତନ ମୁଖ୍ୟମନ୍ତ୍ରୀ ସ୍ୱର୍ଗତ ବିଜୁ ପଟ୍ଟନାୟକଙ୍କ ଉଦ୍ୟମରେ ଏହି ସ୍କୁଲ ୧୫ ଜାନୁଆରୀ ୧୯୬୨ରେ ଅସ୍ଥାୟୀ ଭାବେ ଏକ ସରକାରୀ ଭବନରେ ଆରମ୍ଭ ହେଇଥିଲା । ବିଜୁ ପଟ୍ଟନାୟକଙ୍କ ବ୍ୟକ୍ତିଗତ ଉଦ୍ୟମ ଫଳରେ ବର୍ତ୍ତମାନର ସ୍ଥାୟୀ କେମ୍ପସ ୨ ବର୍ଷ ମଧ୍ୟରେ ନିର୍ମିତ ହେଇ ୮ ଜାନୁଆରୀ ୧୯୬୪ରେ ଭାରତର ତତ୍କାଳୀନ ପ୍ରଧାନ ମନ୍ତ୍ରୀ ପଣ୍ଡିତ ଜବାହରଲାଲ ନେହେରୁଙ୍କଦ୍ୱାରା ଉଦଘାଟିତ ହେଇଥିଲା । ଲକ୍ଷ୍ୟ ଏହି ଆବାସିକ ସ୍କୁଲର ମୂଳ ଲକ୍ଷ୍ୟ ହେଲା ପିଲାମାନଙ୍କୁ ଶିକ୍ଷା, ଶାରୀରିକ, ଓ ମାନସିକ ଦୃଷ୍ଟିରୁ ଭାରତୀୟ ସୁରକ୍ଷା ଏକାଡେମିରେ ପ୍ରବେଶ ପାଇବାକୁ ଯୋଗ୍ୟ ହେବାକୁ ପ୍ରସ୍ତୁତ କରିବା । ଏଥି ପାଇଁ ଏଠାରେ ୩ ସ୍ତରୀୟ ପରିଚାଳନା ବ୍ୟବସ୍ଥା ରହିଛି । ଭରତ ସରକାରଙ୍କ ପ୍ରତିରକ୍ଷ୍ୟା ମନ୍ତ୍ରଣାଳୟ, ସ୍ଥାନୀୟ ପରିଚାଳନା ସମିତି ଓ ସ୍କୁଲର ଷ୍ଟାଫଙ୍କ ମିଳିତ ସହଯୋଗଦ୍ୱାରା ସମସ୍ତ ପରିଚାଳନାଗତ ନିଷ୍ପତ୍ତି ନିଆ ଯାଇଥାଏ । ପ୍ରଶାସନ ଭାରତ ସରକାରଙ୍କ ରକ୍ଷା ମନ୍ତ୍ରଣାଳୟର ତତ୍ତ୍ୱାବଧାନରେ ଏକ ସ୍ୱୟଂଶାସିତ ପରିଚାଳନା ସମିତିଦ୍ୱାରା ଏହା ପରିଚାଳିତ ହେଇଥାଏ । ଭାରତର ରକ୍ଷା ମନ୍ତ୍ରୀଙ୍କ ଅଧ୍ୟକ୍ଷତାରେ ଏକ ବୋର୍ଡ ଅଫ ଗଭର୍ଣ୍ଣର ରହିଥାନ୍ତି । ରାଜ୍ୟର ମୁଖ୍ୟମନ୍ତ୍ରୀ ବା ଶିକ୍ଷମନ୍ତ୍ରୀ ମଧ୍ୟ ଏହି ବୋର୍ଡ ଅଫ ଗଭର୍ଣ୍ଣରରେ ରହନ୍ତି । ଜଣେ ବରିଷ୍ଠ ପ୍ରତିରକ୍ଷା ଅଧିକାରୀ ମଧ୍ୟ ସ୍ଥାନୀୟ ପ୍ରଶାସନ ବୋର୍ଡରେ ରହିଥାନ୍ତି । କେମ୍ପସ ଭୁବନେଶ୍ୱର ସୈନିକ ସ୍କୁଲଟି ବାଣୀ ବିହାରରେ ଥିବା ଉତ୍କଳ ବିଶ୍ୱବିଦ୍ୟାଳୟ ସନ୍ନିକଟରେ ରହିଛି । ଜାତୀୟ ରାଜପଥରୁ ଏହାର ଦୁରତ୍ୱ ୨ କିଲୋମିଟର । ବିଜୁ ପଟ୍ଟନାୟକ ବିମାନ ବନ୍ଦରରୁ ଏହାର ଦୂରତା ୧୦ କିଲୋମିଟର ହେଇଥିବା ବେଳେ ଭୁବନେଶ୍ୱର ରେଳ ଷ୍ଟେସନରୁ ୮ କିଲୋମିଟର ଦୂରରେ ଅବସ୍ଥିତ । ଅନ୍ନପୂର୍ଣ୍ଣା ସ୍କୁଲର ମୁଖ୍ୟ ଭୋଜନଗୃହକୁ ଅନ୍ନପୂର୍ଣ୍ଣା କୁହାଯାଏ । ସମସ୍ତ ବିଦ୍ୟାର୍ଥୀଙ୍କୁ ଏଠାରେ ଏକ ସାଙ୍ଗରେ ଭୋଜନ ପରିବେଷଣ କରାଯାଇଥାଏ । ଉଭୟ ଶାକାହାରୀ ଓ ନିରାମିଷାଶୀ ଜାତୀୟ ଖାଦ୍ୟ ଦିଆ ଯାଇଥାଏ । ଛାତ୍ରାବାସ ଏହି ସମ୍ପୂର୍ଣ୍ଣ ଆବାସିକ ବିଦ୍ୟାଳୟରେ ସମସ୍ତ କେଡେଟ (ଛାତ୍ର)ମାନଙ୍କୁ ଛାତ୍ରାବାସରେ ରହିବାର ବ୍ୟବସ୍ଥା କରାଯାଇଥାଏ  । ଛାତ୍ରାବାସଗୁଡିକ ଗୃହଶିକ୍ଷକ, ମାଟ୍ରନ, ହଷ୍ଟେଲ ସୁପରିଣ୍ଟେଣ୍ଡାନ୍ତ ମାନଙ୍କ ତତ୍ତ୍ୱାବଧାନରେ ରହେ । ପ୍ରବେଶ ପ୍ରତିବର୍ଷ ଜାନୁଆରୀ ମାସରେ ଅନୁଷ୍ଠିତ ପ୍ରବେଶିକା ପରିକ୍ଷା ଭିତ୍ତିରେ ନୂତନ ଛାତ୍ର ଗ୍ରହଣ କରାଯାଇଥାଏ । ଏଥି ପାଇଁ ପୂର୍ବ ବର୍ଷ ଅକ୍ଟୋବର ମାସରୁ ଆବେଦନ ପତ୍ର ଦେବାକୁ ହେଇଥାଏ । ଡିସେମ୍ବର ପ୍ରଥମ ସପ୍ତାହରେ ପ୍ରବେଶିକା ଫର୍ମ ଦେବା ଶେଷ ହୋଇ ଜାନୁଆରୀ ପ୍ରଥମ ରବିବାରରେ ପ୍ରବେଶିକା ପରିକ୍ଷା ହେଇଥାଏ । ସମର ଶିକ୍ଷାର୍ଥୀ ବାହିିନୀ ସମର ଶିକ୍ଷାର୍ଥୀ ବାହିିନୀ ଏହି ସ୍କୁଲର ସମସ୍ତ ଛାତ୍ର ମାନଙ୍କ ପାଇଁ ବାଧ୍ୟତାମୂଳକ । ଏହା ତାଙ୍କ ପାଠ୍ୟକ୍ରମର ଏକ ଅଭିନ୍ନ ଅଙ୍ଗ । ସମର ଶିକ୍ଷାର୍ଥୀ ବାହିିନୀରେ ସ୍ଥଳ ସେନା, ଜଳ ସେନା, ଓ ବାୟୁସେନା ବିଭାଗ ରହିଥାଏ ।
ପ୍ରତ୍ୟୁଷା ବାନାର୍ଜୀ  ୧୦ ଅଗଷ୍ଟ ୧୯୯୧   ୧ ଅପ୍ରେଲ ୨୦୧୬  ଜଣେ ଭାରତୀୟ ଅଭିନେତ୍ରୀ ଥିଲେ, ଯିଏକି ଦୂରଦର୍ଶନ ଧାରାବାହିକ ଓ ରିଆଲିଟି ଶୋ 'ରେ କାମ କରୁଥିଲେ । ୨୦୧୦ ମସିହାରେ, ସେ ଦୂରଦର୍ଶନ ଧାରାବାହିକ ବାଳିକା ବଧୁରେ ପ୍ରଥମଥର ଲୋକପ୍ରିୟତା ପାଇଥିଲେ । ଆନନ୍ଦି ଭୂମିକାରେ ତାଙ୍କର ଏହି ଅଭିନୟ ପାଇଁ ସେ ଘରେ ଘରେ ଲୋକପ୍ରିୟତା ପାଇଥିଲେ । ୨୦୧୩ ମସିହାରେ, ସେ ବିଗ୍ ବସ୍ ୭ ରିଆଲିଟି ଶୋ 'ରେ ଭାଗ ନେଇଥିଲେ । ଅଭିନୟ ଜୀବନ ରକ୍ତ ସମ୍ବନ୍ଧ ଧାରାବାହିକ ଜରିଆରେ ସେ ଏକ ଚରିତ୍ର ଅଭିନେତ୍ରୀ ଭାବରେ ପ୍ରଥମେ କାମ କରିବା ଆରମ୍ଭ କରିଥିଲେ । ଏହାପରେ, ଷ୍ଟାର୍ ପ୍ଲସ୍‌ରେ ପ୍ରସାରିତ ଧାରାବାହିକ ୟେ ରିସ୍ତା କ୍ୟା କେହଲାତା ହୈରେ ବାଣୀ ଭୂମିକା କାମ କରିଥିଲେ । ୨୦୧୦ ମସିହାରେ, ସେ ବାଳିକା ବଧୁ ଧାରାବାହିକରେ ଅବିକା ଗୋର୍‌ଙ୍କ ବଦଳରେ ଆନନ୍ଦି ଭୂମିକାରେ ଅଭିନୟ କରିଥିଲେ । ଏହାପରେ, ସେ ଝଲକ୍ ଦିଖ୍‌ଲା ଜାର ସିଜିନ୍ ୫ରେ ଭାଗ ନେଇଥିଲେ । କିନ୍ତୁ କାର୍ଯ୍ୟକ୍ରମ ମଝିରୁ ସେ ଛାଡ଼ିଦେଇଥିଲେ । ୨୦୧୩ ମସିହାରେ, ସେ ବିଗ୍‌ବସ୍ ୭ରେ ଭାଗ ନେଇଥିଲେ । ପାୱାର୍ କପୁଲ୍ ଧାରାବାହିକରେ, ସେ ରାହୁଲ ରାଜ ସିଂହଙ୍କ ସହ ଅଭିନୟ କରିଥିଲେ । ସେ ହମ୍ ହୈଁ ନା ଶଶୁରାଲ୍ ସିମର୍ କା, ଗୁଲ୍‌ମୋହର୍ ଗ୍ରାଣ୍ଡ୍ ଆଦିରେ ମଧ୍ୟ ଅଭିନୟ କରିଥିଲେ । ବ୍ୟକ୍ତିଗତ ଜୀବନ ପ୍ରତ୍ୟୁଷା ଝାଡ଼ଖଣ୍ଡର ଜାମସେଦପୁର ଠାରେ ଏକ ବଙ୍ଗାଳୀ ପରିବାରରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ଶଙ୍କର ବାନାର୍ଜୀ ଓ ମାଆଙ୍କ ନାମ ସୋମା ବାନାର୍ଜୀ । ୨୦୧୦ ମସିହାରେ, ସେ ଅଭିନୟ ପାଇଁ ଜାମସେଦପୁର ଛାଡ଼ି ମୁମ୍ବାଇ ଚାଲିଯାଇଥିଲେ । ମୃତ୍ୟୁ ୨୦୧୬ ମସିହାର ଅପ୍ରେଲ ୧ ତାରିଖରେ, ୨୪ ବର୍ଷ ବୟରେ, ତାଙ୍କ ମୁମ୍ବାଇ ଆପାର୍ଟମେଣ୍ଟରେ ସେ ଆତ୍ମହତ୍ୟା କରିଥିଲେ । ଝୁଲୁଥିବା ଅବସ୍ଥାରେ ତାଙ୍କର ମୃତ୍ୟୁଦେହ ଉଦ୍ଧାର ହୋଇଥିଲା । ପୋଷ୍ଟମର୍ଟମରେ ତାଙ୍କ ମୃତ୍ୟୁର କାରଣ ଶ୍ୱାସରୁଦ୍ଧ ବୋଲି ଜଣାପଡ଼ିଥିଲା । ତଥାପି ତାଙ୍କ ବାପାମାଆ ତାଙ୍କୁ ହତ୍ୟା କରାଯାଇଥିବା ଅଭିଯୋଗ ଆଣିଥିଲେ । ତାଙ୍କ ପୁରୁଷସାଥୀ, ଅଭିନେତା-ପ୍ରଯୋଜକ ରାହୁଲ ରାଜ ସିଂହ ତାଙ୍କୁ ହତ୍ୟା କରି ଆତ୍ମହତ୍ୟାର ରୂପ ଦେଇଥିବା ଅଭିଯୋଗ କରିଥିଲେ । ୨୦୧୮ ମସିହାରେ, ରାହୁଲ ବାନାର୍ଜୀଙ୍କ ମାତାପିତାଙ୍କ ବିରୁଦ୍ଧରେ ଅଭିଯୋଗ ଆଣିଥିଲେ କି, ସେମାନେ ପ୍ରତ୍ୟାଷାଙ୍କ ନାମରେ ଅନେକ ଋଣ କରିଥିଲେ, ଫଳରେ ସେ ଆତ୍ମହତ୍ୟା କରିଥିଲେ ।
ଅନୁପ୍ରିୟା ଲାକ୍ରା, ଜଣେ ଓଡ଼ିଆ ମହିଳା ପାଇଲଟ । ସେ ଓଡ଼ିଶାର ପ୍ରଥମ ଆଦିବାସୀ ମହିଳା ପାଇଲଟ । ସେପ୍ଟେମ୍ବର ୨୦୧୯ ମସିହାରୁ ସେ ବ୍ୟବସାୟିକ ପାଇଲଟ ଭାବରେ କାର୍ଯ୍ୟ ଆରମ୍ଭ କରିଥିଲେ । ଅନୁପ୍ରିୟାଙ୍କ ପିତା ମାରିନିୟସ ଲାକ୍ରା ଓଡ଼ିଶା ପୁଲିସରେ ହାବିଲଦାର ଚାକିରୀ କରନ୍ତି । ତାଙ୍କ ମା ଜମାଜ ଜସମିନ ଜଣେ ଗୃହିଣୀ । ଅନୁପ୍ରିୟା ମାଲକାନଗିରିର ଦିପ୍ତୀ କନଭେଣ୍ଟ ବିଦ୍ୟାଳୟରୁ ହାଇସ୍କୁଲ ଶିକ୍ଷା ଓ ସେମିଳିଗୁଡ଼ାରୁ ଉଚ୍ଚ ମାଧ୍ୟମିକ ଶିକ୍ଷା ହାସଲ କରିଥିଲେ । ୨୦୧୨ ମସିହାରେ ଅନୁପ୍ରିୟା ନିଜର ଇଞ୍ଜିନିୟରିଂ ଶିକ୍ଷା ଅଧାରୁ ଛାଡ଼ି, ଭୁବନେଶ୍ୱରର ଏକ ଆଭିଏସନ ଏକାଡେମୀରୁ ଉଡ଼ାଯାହାଜ ଚଲାଇବା ପ୍ରଶିକ୍ଷଣ ଗ୍ରହଣ କରିଥିଲେ ।
ମିଗାଲାଷ୍ଟାଟ  (ଇଂରାଜୀ ଭାଷାରେ ), ଗାଲାଫୋଲ୍ଡ ଏହାର ଏକ ବିକ୍ରୟ ନାମ, ହେଉଛି ଏକ ଔଷଧ ଯାହା ଫାବ୍ରି ରୋଗର   ଚିକିତ୍ସା ପାଇଁ ବ୍ୟବହୃତ ହୁଏ  । ଏହା କେବଳ କେତେକ ପ୍ରକାରର ରୋଗ ପାଇଁ ବ୍ୟବହୃତ ହୁଏ । ଏହା ପାଟିରେ ଦିଆଯାଏ । ଅତିକମରେ ୧୨ ବର୍ଷ ବୟସ ହୋଇଥିଲେ ଏହା ବ୍ୟବହୃତ ହୁଏ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ମୁଣ୍ଡବିନ୍ଧା, ନାସା ପ୍ରବାହ, ଜ୍ୱର, ଅଇ, ଏବଂ ମୂତ୍ରନଳୀ ସଂକ୍ରମଣ ହୋଇପାରେ । ଗର୍ଭାବସ୍ଥାରେ ସୁରକ୍ଷା ଅସ୍ପଷ୍ଟ ଅଟେ । କେତେକ ପ୍ରକାରର ଏଞ୍ଜାଇମ ଆଲଫା-ଗାଲାକ୍ଟୋସିଡେଜ ଏ ସ‌ହିତ ସଂଲଗ୍ନ ହୋଇ ଏହାକୁ ସ୍ଥିର ରଖେ ଓ କାର୍ଯ୍ୟକ୍ଷମ ହୁଏ । ୨୦୧୬ ମସିହାରେ ୟୁରୋପରେ ଏବଂ ୨୦୧୮ରେ ଯୁକ୍ତରାଷ୍ଟ୍ରରେ ଚିକିତ୍ସା କ୍ଷେତ୍ରରେ ବ୍ୟବହାର ପାଇଁ ମିଗାଲାଷ୍ଟାଟ ଅନୁମୋଦିତ ହୋଇଥିଲା । ଯୁକ୍ତରାଷ୍ଟ୍ରରେ ୨୦୨୦ ସୁଦ୍ଧା ଏହାର ମୂଲ୍ୟ ବର୍ଷକୁ ପ୍ରାୟ ୩୧୫,୦୦୦ ଡଲାର ଥିଲା । ଯୁକ୍ତରାଜ୍ୟରେ ଏହି ରାଶିର ମୂଲ୍ୟ ପ୍ରାୟ ୧୨୧,୦୦୦ ପାଉଣ୍ଡ ଅଟେ ।
ଆକ୍ୟୁଟ ମାୟେଲଏଡ ଲିଉକେମିଆ ବା ଏଏମଏଲ   ରୋଗ ଏକ ପ୍ରକାର କର୍କଟ ରୋଗ ଯେଉଁଥିରେ ଅସ୍ଥିମଜ୍ଜାରେ   ଥିବା ମାୟେଲଏଡ   ଶ୍ରେଣୀର ରକ୍ତ ଜୀବକୋଷ   ପ୍ରଭାବିତ ହେବା ଫଳରେ ଅସାଧାରଣ ଜୀବକୋଷ ସମୂହ ସୃଷ୍ଟି ସେଠାରେ ହୋଇ ମଜ୍ଜା ଓ ରକ୍ତରେ ସଞ୍ଚାଳିତ ହୁଅନ୍ତି ଓ ହେମାଟୋପଏସିସ   ବା ସାଧାରଣ ଲୋହିତ ରକ୍ତ କଣିକା ସୃଷ୍ଟିରେ ବାଧା ଉତ୍ପନ୍ନ କରିବା ଫଳରେ ରକ୍ତର କାର୍ଯ୍ୟରେ ବାଧା ସୃଷ୍ଟି ହୁଏ । ଏହି ରୋଗରେ ଥକ୍କା ଅନୁଭବ, ଅଣନିଶ୍ୱାସୀ, ସ‌ହଜରେ ବ୍ରୁଇ ତ‌ଥା ରକ୍ତସ୍ରାବ ଓ ଅଧିକ ସଂକ୍ରମଣ   ସଙ୍କଟ ଉତ୍ପନ୍ନ ହୁଏ । ମସ୍ତିଷ୍କ, ଚର୍ମ ଓ ମାଢ଼ିକୁ ମଧ୍ୟ ଏହି ରୋଗର ବିସ୍ତାର ହୋଇପାରେ । ଆକ୍ୟୁଟ ଲିଉକେମିଆ   ରୋଗ ଦୃତ ଗତିରେ ବୃଦ୍ଧିପ୍ରାପ୍ତ ହେବା ଫଳରେ କିଛି ସପ୍ତାହ ବା କିଛି ମାସ ମଧ୍ୟରେ ଘାତକ ସିଦ୍ଧ ହୋଇଯାଏ । ଧୂମ୍ରପାନ  , ପୂର୍ବରୁ ପାଇଥିବା କେମୋଥେରାପି   ବା ରାଡିଏସନ ଥେରାପି  , ମାୟେଲୋଡିସପ୍ଲାସ୍ଟିକ ସିଣ୍ଡ୍ରୋମ  , ବେଞ୍ଜିନ   ଆଦି କାରକ ଯୋଗୁ ଏହି ରୋଗ ସଙ୍କଟ ସୃଷ୍ଟି ହୋଇଥାଏ । ସାଧାରଣ ଅସ୍ଥିମଜ୍ଜାର ଜୀବକୋଷଗୁଡ଼ିକ ବଦଳିଯାଇ ଲିଉକେମିଆ କୋଷରେ ପରିଣତ ହେବା ଫଳରେ ଆନିମିଆ, ଥ୍ରୋମ୍ବୋସାଇଟିପିନିଆ    ଓ ଅଧିକ ଅପରିପକ୍ୱ ଶ୍ୱେତ ରକ୍ତକଣିକା ଓ ଅଳ୍ପ ସଂଖ୍ୟକ ସାଧାରଣ ଶ୍ୱେତ ରକ୍ତକଣିକା ରହେ । ଅସ୍ଥିମଜ୍ଜା ଆସ୍ପିରେସନ   ଓ ନିର୍ଦ୍ଦିଷ୍ଟ ରକ୍ତ ପରୀକ୍ଷା   କରି ରୋଗ ନିର୍ଣ୍ଣୟ କରାଯାଏ । ଏ ରୋଗର ଅନେକ ଉପବିଭାଗ ଥିବାରୁ ଚିକିତ୍ସା ଓ ଫଳାଫଳ ଭିନ୍ନ ଭିନ୍ନ ହୋଇଥାଏ । କେମୋଥେରାପି   ଦେଇ ଏ ରୋଗର ଉପଶମ   କରିବାକୁ ଚେଷ୍ଟା କରାଯାଏ । ଏହା ପରେ ରୋଗୀର ଅଧିକ କେମୋଥେରାପି ବା ରାଡିଏସନ ଥେରାପି   ଓ ସ୍ଟେମ ସେଲ ଟ୍ରାନ୍ସପ୍ଲାଣ୍ଟ   ଚିକିତ୍ସା କରାଯାଇପାରେ । କର୍କଟ କୋଷ ଭିତରେ ଥିବା ନିର୍ଦ୍ଦିଷ୍ଟ ଜେନେଟିକ ମ୍ୟୁଟେସନ   ଦେଖିବା ପରେ ଚିକିତ୍ସା ଓ ବଳକା ଆୟୁଷ କଳନା କରାଯାଇପାରେ । ପୁନର୍ବାର ଆକ୍ରାନ୍ତ ହେଲେ ଆର୍ସେନିକ ଟ୍ରାଇଅକ୍ସାଇଡ   ଦେଇ ପରୀକ୍ଷା କରାଯାଇପାରେ । ପୃଥିବୀରେ ସନ ୨୦୧୫ରେ ଆକ୍ୟୁଟ ମାୟେଲଏଡ ଲିଉକେମିଆ ରୋଗରେ ଏକ ନିୟୁତ ଲୋକ ପୀଡ଼ିତ ହୋଇଥିଲେ ଓ ୧୪୭,୦୦୦ ଲୋକ ମୃତ୍ୟୁ ବରଣ କରିଥିଲେ । ସାଧାରଣତଃ ଏହା ବୟସ୍କ ଯୁବକମାନଙ୍କୁ ଆକ୍ରମଣ କରେ । ମହିଳାମାନଙ୍କ ଅପେକ୍ଷା ପୁରୁଷମାନେ ଅଧିକ ଆକ୍ରାନ୍ତ ହୁଅନ୍ତି । ଷାଠିଏ ବର୍ଷ ବୟସ ପୂର୍ବର ରୋଗୀମାନଙ୍କ ମଧ୍ୟରୁ ୩୫% ଓ ଏହି ବୟସ ପରେ ୧୦% ମାତ୍ର ଆରୋଗ୍ୟଲାଭ କରନ୍ତି । ଭଲ ସ୍ୱାସ୍ଥ୍ୟ ନଥିବା ବୟସ୍କ ଲୋକଙ୍କର ଆୟୁଷ ପ୍ରାୟ ୫ରୁ ୧୦ ମାସ ରହେ । ଯୁକ୍ତରାଷ୍ଟ୍ର ଆମେରିକାରେ ସମୁଦାୟ କର୍କଟ ରୋଗ ଜନିତ ମୃତ୍ୟୁର ୧.୮% ମୃତ୍ୟୁ ଏହି ରୋଗ ଯୋଗୁ ହୁଏ ।
ଆକିଲେସ ଟେଣ୍ଡିନାଇଟିସ  (ଇଂରାଜୀ ଭାଷାରେ , ଅନ୍ୟ ନାମ ଆକିଲେସ ଟେଣ୍ଡିନୋପାଥି/ ) ଏକ ରୋଗ ଯେଉଁଥରେ ବଳାଗଣ୍ଠି   ପଛ ପାଖରେ ଥିବା ଆକିଲେସ ଟେଣ୍ଡନର   ପ୍ରଦାହକୁ ବୁଝାଏ  । ଏହି ରୋଗର ଲକ୍ଷଣରେ ଟେଣ୍ଡନ ଚାରିପାଖ ଫୁଲିଯାଏ ଓ ଯନ୍ତ୍ରଣା ହୁଏ । ବ୍ୟାୟାମ ଆରମ୍ଭ କଲାବେଲଳେ ଯନ୍ତ୍ରଣା ଅଧିକ ଥାଏ ଓ ତା 'ପରେ କମିଯାଏ । ବଳାଗଣ୍ଠି ଶକ୍ତ ବା ସ୍ଟିଫ ହୋଇଯାଇପାରେ । ଧୀରେ ଧୀରେ ଏ ରୋଗ ଆରମ୍ଭ ହୁଏ । ଅତ୍ୟଧିକ ଦୌଡ଼ିଲେ   ଏହି ରୋଗ ହୁଏ । ଏହି ରୋଗ ସଙ୍କଟ ଆଣିବାରେ ଆଘାତ, ବ୍ୟାୟାମ ଅଭାବ, ହାଇହିଲ ଜୋତା , ରିଉମାଟଏଡ ଆର୍ଥ୍ରାଇଟିସ, ଫ୍ଲୋରୋକୁଇନୋଲିନ  ଓ ସ୍ଟିରଏଡ   ଶ୍ରେଣୀର ଔଷଧ ଆଦି ସ‌ହାୟକ ହୁଅନ୍ତି । ଲକ୍ଷଣ ଓ ଶାରୀରିକ ପରୀକ୍ଷା   କରି ରୋଗ ନିର୍ଣ୍ଣୟ ସମ୍ଭବ ହୁଏ । ବ୍ୟାୟାମ ଓ ପେଶୀପ୍ରସାର କଲେ ଏହାର ପ୍ରତିଷେଧ ହେବା କଥା କୁହାଗଲେ ମଧ୍ୟ ପ୍ରକୃତରେ ସେମିତି କିଛି ପ୍ରମାଣ ମିଳୁନାହିଁ । ବିଶ୍ରାମ, ବରଫ ଓ ଏନଏସଏଆଇଡି , ଫିଜିକାଲ ଥେରାପି   ସାହାଯ୍ୟରେ ଏହାର ଚିକିତ୍ସା କରାଯାଏ । ହିଲ ଲିଫ୍ଟ   ବା ଅର୍ଥୋଟିକ  ( : ) ବ୍ୟବ‌ହାର କଲେ ଉପକାର ମିଳେ  । ଚିକିତ୍ସାରେ ୬ ମାସ ରହିବା ସତ୍ତ୍ୱେ ଉପଶମ ନହେଲେ ଅପରେଶନ କରାଯାଇପାରେ ।
ଫୋଣ୍ଡାପାରିନକ୍ସ, ବିକ୍ରି ନାମ ଆରିକ୍ସଟ୍ରା, ହେଉଛି ଏକ ଔଷଧ ଯାହା ଗଭୀର ଶିରା, ଫୁସଫୁସ, ଏବଂ ପୃଷ୍ଠ ଶିରା ଥ୍ରୋମ୍ବୋସିସରେ ରକ୍ତ ଜମାଟ, ଅସ୍ଥିର ଆଞ୍ଜିନା ଏବଂ ହୃଦ୍‌ଘାତର ଚିକିତ୍ସା ପାଇଁ ବ୍ୟବହୃତ ହୁଏ । ଏହା ଚର୍ମ ତଳେ ଇଞ୍ଜେକସନଦ୍ୱାରା ଦିଆଯାଏ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ରକ୍ତସ୍ରାବ ହୋଇପାରେ । ଅନ୍ୟାନ୍ୟ ପାର୍ଶ୍ୱ ପ୍ରତିକ୍ରିୟାରେ ପ୍ଲାଲେଟ କମିଯାଇପାରେ  ଗୁରୁତର ବୃକ୍‌କ ସମସ୍ୟା ଥିବା ଲୋକଙ୍କପାଇଁ ବ୍ୟବହାର ସୁପାରିଶ କରାଯାଏ ନାହିଁ । ଗର୍ଭାବସ୍ଥାରେ ବ୍ୟବହାର ସହିତ ଶିଶୁର କୌଣସି କ୍ଷତି ହେବାର ପ୍ରମାଣ ନାହିଁ  ଫ୍ୟାକ୍ଟର୍ ଏକ୍ସ ଏ  କୁ ଅବରୋଧ କରି ଏହା କାମ କରେ । ୨୦୦୧ ମସିହାରେ ଯୁକ୍ତରାଷ୍ଟ୍ରରେ ଏବଂ ୨୦୦୨ରେ ୟୁରୋପରେ ଡାକ୍ତରୀ ବ୍ୟବହାର ପାଇଁ ଫୋଣ୍ଡାପାରିନକ୍ସ ଅନୁମୋଦିତ ହୋଇଥିଲା । ଏହା ଏକ ସାଧାରଣ ଔଷଧ ଭାବରେ ଉପଲବ୍ଧ । ଯୁକ୍ତରାଜ୍ୟରେ ୨.୫ ମିଗ୍ରା ଔଷଧର ମୂଲ୍ୟ ପ୍ରାୟ ୬ ପାଉଣ୍ଡ । ଯୁକ୍ତରାଷ୍ଟ୍ରରେ ଏହି ରାଶିର ମୁଲ୍ୟ ପ୍ରାୟ ୨୦ ଡଲାର ଅଟେ।
ଜୀବିତପୁତ୍ରିକା  (ଜିତିୟା ଭାବରେ ମଧ୍ୟ ଜଣା) ଏକ ତିନି ଦିନିଆ ହିନ୍ଦୁ ପର୍ବ ଯାହାକି ଆଶ୍ୱିନ ମାସର ଶୁକ୍ଳ ପକ୍ଷର ସପ୍ତମୀରୁ ନବମୀ ଯାଏଁ ପାଳନ କରାଯାଏ  । ଏହା ମୁଖ୍ୟତଃ ବିହାର, ଝାଡ଼ଖଣ୍ଡ ଓ ଉତ୍ତର ପ୍ରଦେଶରେ ମୈଥିଳୀ, ମଗଧି ଏବଂ ଭୋଜପୁରୀ ଭାଷାର ବ୍ୟବହାର ଲୋକମାନେ ପାଳନ କରନ୍ତି । ଏହି ପର୍ବର ମାଆମାନେ ସେମାନଙ୍କର ପିଲାମାନଙ୍କର ଶୁଭ ମନାସି ନିର୍ଜଳା ଉପବାସ କରନ୍ତି । ରୀତିନୀତି ଏହା ଏକ ତିନି ଦିନିଆ ପର୍ବ ଅଟେ । ନାହାଇ-ଖାଇ: ଏହି ପର୍ବର ପ୍ରଥମ ଦିନ ହେଉଛି ନାହାଇ-ଖାଇ, ଯେଉଁଦିନ ମାଆମାନେ ଗାଧୋଇବା ପରେ ହିଁ ଖାଦ୍ୟ ଗ୍ରହଣ କରନ୍ତି । ଏହିଦିନ ଖାଦ୍ୟ ଶାକାହାରୀ ହୋଇଥାଏ, ଯାହାକି ଘିଅ ଏବଂ ହିମାଳୟାନ୍ ଲୁଣରେ ପ୍ରସ୍ତୁତ ହୋଇଥାଏ । ଖୁର-ଜିତିଆ ବା ଜୀବିତପୁତ୍ରିକା ଦିନ: ଏହା ହେଉଛି ଏହି ପର୍ବର ଦ୍ୱିତୀୟ ଦିନ ଏବଂ ମାଆମାନେ ନିର୍ଜଳା ଉପବାସ କରନ୍ତି । ପରାନା: ଏହା ହେଉଛି ତୃତୀୟ ଦିନ ଯେଉଁଦିନ ମାଆମାନେ ଉପବାସ ଭାଙ୍ଗନ୍ତି । କିମ୍ବଦନ୍ତୀ କିମ୍ବଦନ୍ତୀ ଅନୁସାରେ ଜିମୁତବାହାନ ଗନ୍ଧର୍ବମାନଙ୍କର ରାଜା ଥିଲେ । ଏକଦା ସେ ତାଙ୍କର ଭାଇମାନଙ୍କୁ ରାଜ୍ୟ ଭାର ସମର୍ପି ଦେଇ ନିଜ ପିତାଙ୍କର ସେବା କରିବାକୁ ଜଙ୍ଗଲକୁ ଚାଲି ଯାଇଥିଲେ । ଜଙ୍ଗଲରେ ସେ ଜଣେ ବୃଦ୍ଧାଙ୍କୁ କାନ୍ଦୁଥିବାର ଦେଖିଲେ । ସେ ବୃଦ୍ଧାଜଣକ ନାଗବଂଶୀ  (ନାଗମାନଙ୍କର ପରିବାରରୁ) ଥିଲେ ଏବଂ ତାଙ୍କୁ ତାଙ୍କର ଏକ ଶପଥ ପୂରଣ କରିବାକୁ ତାଙ୍କ ପୁଅକୁ ଗରୁଡ଼ଙ୍କୁ ଖାଇବାକୁ ଦେବାକୁ ହେବ  । ଏହା ଶୁଣି ଜିମୁତବାହାନ ତାଙ୍କ ପୁଅକୁ ସୁରକ୍ଷା ଦେବାକୁ କଥା ଦେଇଥିଲେ ଏବଂ ନିଜକୁ ଗରୁଡ଼ଙ୍କୁ ସମ୍ପର୍ପିବାକୁ ନିଷ୍ପତ୍ତି ନେଇଥିଲେ । ପରଦିନ ସେ ଏକ ପଥରର ଶଯ୍ୟା ଉପରେ ପଡ଼ି ରହି ଗରୁଡ଼ ନିକଟରେ ନିଜକୁ ସମର୍ପି ଦେଇଥିଲେ । ଗରୁଡ଼ ଆସି ଜିମୁତବାହାନଙ୍କୁ ନିଜ ପଞ୍ଝାରେ ଆକ୍ରମଣ କରିଥିଲେ । ଆକ୍ରମଣ ସତ୍ତ୍ୱେ ଜିମୁତବାହାନ ଶାନ୍ତ ରହିଥିଲେ, ତେଣୁ ଗରୁଡ଼ ଆକ୍ରମଣ କରିବା ବନ୍ଦ କରିଦେଇଥିଲେ ଏବଂ ତାଙ୍କୁ ତାଙ୍କର ପରିଚୟ ମାଗିଥିଲେ । ଏହାପରେ ଜିମୁତବାହାନ ସବୁକଥା ଗରୁଡ଼ଙ୍କ ଆଗରେ ବର୍ଣ୍ଣନା କରିବାକୁ ସେ ପ୍ରୀତ ହୋଇଯାଇଥିଲେ ଏବଂ ସେବେଠାରୁ ସେ ନାଗବଂଶୀଙ୍କର କୌଣସି ପ୍ରାଣୀଙ୍କୁ ଆକ୍ରମଣ କରିବେ ବୋଲି ପ୍ରତିଶ୍ରୁତି ଦେଇଥିଲେ । ଏହି କିମ୍ବଦନ୍ତୀ ଅନୁସାରେ ମାଆମାନେ ନିଜ ପିଲାମାନଙ୍କର କଲ୍ୟାଣ ପାଇଁ ଏହି ବ୍ରତ ପାଳନ କରନ୍ତି ।
ମଲ୍ଲିକା ସରାଭାଇ  (ଇଂରାଜୀ ଭାଷାରେ ) ଗୁଜରାଟ ପ୍ରଦେଶର ଅହମଦାବାଦରେ,  (ଭାରତ) ଜନ୍ମ ଗ୍ରହଣ  (୯ ମଇ ମାସ, ୧୯୫୪ରେ ) କରିଥିବା ଜଣେ କର୍ମୀ, ଅଭିନେତ୍ରୀ ଓ ଭାରତୀୟ ଶାସ୍ତ୍ରୀୟ ନୃତ୍ୟାଙ୍ଗନା  । ଶାସ୍ତ୍ରୀୟ ନୃତ୍ୟାଙ୍ଗନା ମୃଣାଲିନୀ ସରାଭାଇ   ଓ ମହାକାଶ ବୈଜ୍ଞାନିକ ବିକ୍ରମ ସରାଭାଇଙ୍କର   କନ୍ୟା ମଲ୍ଲିକା ଜଣେ କୁଚିପୁଡ଼ି   ଓ ଭାରତନାଟ୍ୟମ   ନର୍ତ୍ତକୀ । ଓ କଳା ବ୍ୟବ‌ହାର କରି ସାମାଜିକ ପରିବର୍ତ୍ତନ ଆଣିବାରେ ବିଶେଷ ଦକ୍ଷତା ଥିଲା । ପ୍ରାକ୍ ଜୀବନ ମଲ୍ଲିକା ସରାଭାଇ ଭାରତର ଗୁଜରାଟ ପ୍ରଦେଶର ଅନମଦାବାଦଠାରେ   ବିକ୍ରମ ସରାଭାଇ ଓ ମୃଣାଲିନୀ ସରାଭାଇଙ୍କ ଔରଷରୁ ଜନ୍ମ ଗ୍ରହଣ କରିଥିଲେ । ସନ ୧୯୭୪ରେ ସେ ଆଇଆଇଏମ ଅହମଦାବାଦରୁ ଏମ‌ବିଏ   ଡିଗ୍ରୀ ହାସଲ କରିଥିଲେ ଓ ସନ ୧୯୭୬ରେ ଗୁଜରାଟ ବିଶ୍ୱବିଦ୍ୟାଳୟରୁ ଅର୍ଗାନାଇଜେସନାଲ ବିହେଭିଅର ବିଷୟରେ ଡକ୍ଟରେଟ କରିଥିଲେ ସେ ଉଭୟ ନର୍ତ୍ତକୀ ଓ ନୃତ୍ୟ ନିର୍ଦ୍ଦେଶିକା ଥିଲେ ଓ ହିନ୍ଦୀ, ମଲୟାଲମ, ଗୁଜରାଟୀ ଓ ଆନ୍ତର୍ଜାତୀୟ ସିନେମାରେ ଅଭିନୟ କରିଥିଲେ । ପେଷା ଅଳ୍ପ ବୟସରୁ ନାଚ ଶିକ୍ଷା କରି ମାତ୍ର ୧୫ ବର୍ଷ ବୟସରେ ସେ ସିନେମାରେ ଅଭିନୟ ଆରମ୍ଭ କରିଥିଲେ । ପିଟର ବ୍ରୁକ    '   ମହାଭାରତ ସିନେମାରେ  (୧୯୮୯) ସେ ଦ୍ରୌପଦୀ ଚରିତ୍ରରେ ଅଭିନୟ କରିଥିଲେ  । ତାଙ୍କର ଦୀର୍ଘ ଜୀବନରେ ଅନେକ ସମ୍ମାନ ଓ ପ୍ରଶଂସା ପାଇଥିଲେ ଓ ତନ୍ମଧ୍ୟରୁ ଥିଏଟର ଡି ଚାମ୍ପସ ଏଲିସେସ, ପ୍ୟାରିସ ୧୯୭୭ରେ ସେ ବେଷ୍ଟ ଡାନ୍ସ ସୋଲୋଇସ୍ଟ ଭାବରେ ଗୋଲ୍ଡେନ ଷ୍ଟାର ପୁରସ୍କାର ପାଇଥିବା ଉଲ୍ଲେଖ‌ଯୋଗ୍ୟ ଅଟେ । ସରାଭାଇ ଏକ ସାମାଜିକ କର୍ମୀ ମଧ୍ୟ ଅଟନ୍ତି । ଅହମଦାବାଦର ଦର୍ପନ ଏକାଡେମୀ ଅଫ ପରଫର୍ମିଙ୍ଗ ଆର୍ଟସର   ପରିଚାଳିକା ଅଛନ୍ତି ଯେଉଁଠାରେ ବ୍ୟବ‌ହାର ପରିବର୍ତ୍ତନ ପାଇଁ ଭାଷାକୁ ଏକ କଳା ଭାବରେ ବ୍ୟବ‌ହାର କରିବା ଶିକ୍ଷା ଦିଆଯାଏ । ରଚନା ମଲ୍ଲିକା ପ୍ରଥମେ ମହିଳାଙ୍କର ଶକ୍ତି ବିଷୟବସ୍ତୁକୁ ନେଇ  'ଶକ୍ତି'  ପ୍ର‌ଯୋଜନା କରି ତାହାର ପାଣ୍ଡୁଲିପି ଲେଖିଥିଲେ ଓ ସେଥିରେ ଅଭିନୟ କରିଥିଲେ । ଏହା ପରେ ସେ ତାଙ୍କର ସମସ୍ତ ପ୍ରଦର୍ଶନ ନିମନ୍ତେ ନିଜେ ପାଣ୍ଡୁଲିପି ଲେଖିଥିଲେ । ଟାଇମସ ଅଫ ଇଣ୍ଡିଆ, ବନିଥା, ଦି ଉଇକ, ଦିବ୍ୟଭାଷ୍କର, ହନ୍ସ ଓ ଡିଏନଏ ପତ୍ର ପତ୍ରିକାରେ ସେ ସ୍ତମ୍ଭକାର ଥିଲେ । ରାଜନୀତି ସନ ୨୦୦୯ର ସାଧାରଣ ଭୋଟଗ୍ରହଣ ସମୟରେ ଭାରତୀୟ ଜନତା ପାର୍ଟିର ପ୍ରଧାନ ମନ୍ତ୍ରୀ ପ୍ରାର୍ଥୀ ଏଲ କେ ଆଡଭାନୀ ବିରୁଦ୍ଧରେ ଗାନ୍ଧି ନ‌ଗର ଲୋକ ସଭା ସିଟରୁ ସେ ସ୍ୱାଧୀନ ପ୍ରାର୍ଥୀ ଭାବରେ ଠିଆ ହୋଇଥିଲେ । ରାଜୀବ ଗାନ୍ଧୀ ସମୟରେ ସେ ୧୯୮୪ରେ ପ୍ରଥମ ଥର ପାଇଁ କଂଗ୍ରେସ ତରଫରୁ ଇଲେକସନ ଲଢ଼ିଥିଲେ । ଏଲ କେ ଆଡଭାନୀଙ୍କଠାରୁ ଭୋଟର ହାରିଯାଇ ଅମାନତ ହରେଇଥିଲେ । ସେପ୍ଟେମ୍ବର ୨୦୧୧ରେ ସେ ଗୁଜରାଟ ମୂଖ୍ୟ ମନ୍ତ୍ରୀ ନରେନ୍ଦ୍ର ମୋଦୀ ବିରୁଦ୍ଧରେ ସର୍ବୋଦୟ ମିଶନ ସମୟରେ ଅଭିଯୋଗ କରିଥିଲେ । ସନ ୨୦୦୨ର ଗୁଜରାଟ ଦଙ୍ଗା ବିଷୟରେ ନରେନ୍ଦ୍ର ମୋଦୀ ତାଙ୍କର ପେଟିସନ‌କୁ ବିଫଳ କରିଥିବା ସେ ଉଲ୍ଲେଖ କରିଥିଲେ । ଜାନୁଆରୀ ୮, ସନ ୨୦୧୪ରେ ସେ ଆମ ଆଦମୀ ପାର୍ଟିରେ ଯୋଗଦାନ କରିଥିଲେ ।
ହିନ୍ଦୁ ପୁରାଣ ରାମାୟଣ ଅନୁସାରେ କୁଶଧ୍ୱଜ ରାଜା ଜନକଙ୍କର ସାନ ଭାଇ ଥିଲେ । ପରିଚୟ ରାଜା ଜନକଙ୍କ ଝିଅ ସୀତା ହିନ୍ଦୁ ମହାକାବ୍ୟ ରାମାୟଣର ପ୍ରମୁଖ ଚରିତ୍ର ରାମଙ୍କ ପତ୍ନୀ ଥିଲେ । କୁଶଧ୍ୱଜଙ୍କ ଦୁଇ ଝିଅ ମାଣ୍ଡବୀ ଏବଂ ଶୃତିକୀର୍ତ୍ତି ଯଥାକ୍ରମେ ରାମଙ୍କ ସାନଭାଇ ଭରତ ଏବଂ ଶତୃଘ୍ନଙ୍କୁ ବିବାହ କରିଥିଲେ । ରାଜା କୁଶଧ୍ୱଜଙ୍କ ରାଜ୍ୟ ରାଜବିରାଜ  (ବର୍ତ୍ତମାନର ନେପାଳ ଅନ୍ତର୍ଗତ) ନିକଟରେ ଥିଲା  । ସେଠାରେ ଅଦ୍ୟାପି ଏକ ପୁରାତନ ତଥା ଐତିହାସିକ ରାଜଦେବୀ ମନ୍ଦିରର ରହିଛି, ଯେଉଁଥିରେ ବିଭିନ୍ନ ହିନ୍ଦୁ ଦେବତା ଏବଂ ଦେବୀଙ୍କର ହଜାର ହଜାର ବର୍ଷରୁ ଅଧିକ ପୁରୁଣା ମୂର୍ତ୍ତି ରହିଛି । ଛିନ୍ନମସ୍ତା ମନ୍ଦିର ସହିତ ମନ୍ଦିର ହେଉଛି ମୈଥିଳୀ ଲୋକଙ୍କ ପ୍ରମୁଖ ମନ୍ଦିର । ରାଜବିରାଜ ଆଖପାଖରେ କୁଶଧ୍ୱଜଙ୍କ ଦୁଇ ଝିଅ ମାଣ୍ଡବୀ ଏବଂ ଶୃତିକୀର୍ତ୍ତିଙ୍କୁ ଉତ୍ସର୍ଗୀକୃତ ମନ୍ଦିର ରହିଛି ।
ନୀଳମଣି ପ୍ରଧାନ  (ମୃତ୍ୟୁ: ୧୯୫୮) ଜଣେ ଓଡ଼ିଆ ରାଜନୀତିଜ୍ଞ ଥିଲେ  । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଦୁଇ ଥର କାର୍ଯ୍ୟ କରିଥିଲେ । ୧୯୫୨ ଓ ୧୯୫୭ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ଜଗତସିଂହପୁର ବିଧାନ ସଭା ନିର୍ବାଚନ ମଣ୍ଡଳୀରୁ ଯଥାକ୍ରମେ ୧ମ ଓ ୨ୟ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ରାଜନୈତିକ ଜୀବନ ନୀଳମଣି ପ୍ରଧାନ ଓଡ଼ିଶା ରାଜନୀତିରେ ଭାରତୀୟ ଜାତୀୟ କଂଗ୍ରେସର କର୍ମକର୍ତ୍ତା ଭାବରେ କାର୍ଯ୍ୟ କରୁଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଦୁଇ ଥର କାର୍ଯ୍ୟ କରିଥିଲେ । ମୃତ୍ୟୁ ନୀଳମଣି ପ୍ରଧାନ ୧୯୫୮ ମସିହାରେ ମୃତ୍ୟୁବରଣ କରିଥିଲେ । ୯ ଡିସେମ୍ବର ୧୯୫୮ରେ ତାଙ୍କ ପାଇଁ ବିଧାନ ସଭା ଗୃହରେ ଶୋକ ପାଳନ କରାଯାଇଥିଲା ।
ଜୁଏଲ ଓରାମ ଓଡ଼ିଶାର ସୁନ୍ଦରଗଡ଼ ଜିଲ୍ଲାର କେନ୍ଦୁଡ଼ିହିଠାରେ ୩ ମାର୍ଚ୍ଚ ୧୯୬୧ରେ ଜନ୍ମଗ୍ରହଣ କରିଥିଲେ । ସପ୍ତଦଶ ଲୋକ ସଭାରେ ସୁନ୍ଦରଗଡ଼ ଲୋକ ସଭା ନିର୍ବାଚନ ମଣ୍ଡଳୀରୁ ଭାରତୀୟ ଜନତା ପାର୍ଟିର ଜଣେ ସାଂସଦ ଭାବେ ସେ ନିର୍ବାଚିତ । ସେ ମଧ୍ୟ ଭାରତୀୟ ଜନତା ପାର୍ଟି ଟିକେଟରେ ଦ୍ୱାଦଶ, ତ୍ରୟୋଦଶ, ଚତୁର୍ଦ୍ଦଶ ଲୋକ ସଭାକୁ ପ୍ରତିନିଧିତ୍ୱ କରିଥିଲେ । ନରେନ୍ଦ୍ର ମୋଦୀଙ୍କ ନେତୃତ୍ୱରେ ଗଠିତ ସରକାରରେ ସେ ଆଦିବାସୀ, ଗ୍ରାମ୍ୟ ଉନ୍ନୟନ ମନ୍ତ୍ରୀ ଭାବେ ଦାୟିତ୍ୱ ତୁଲାଇଛନ୍ତି । ସଂପ୍ରତି ସେ ଭାରତୀୟ ଜନତା ପାର୍ଟି ଓଡ଼ିଶା ଶାଖାର ଜଣେ ବରିଷ୍ଠ ସଦସ୍ୟ ତଥା ଉପ ସଭାପତି । ଏଥି ପୂର୍ବରୁ ସେ ଭାରତୀୟ ଜନତା ପାର୍ଟି ଓଡ଼ିଶା ଶାଖାର ସଭାପତିରୂପେ ଚାରିବର୍ଷରୁ ଅଧିକ କାଳ ରହିଥିଲେ । ଶିକ୍ଷା ଇଲେକ୍ଟ୍ରିକାଲ୍ ଇଞ୍ଜିନିୟରିଂରେ ସେ ଡିପ୍ଳୋମା ଶିକ୍ଷା ସମାପ୍ତ କରିଛନ୍ତି ।  " "  ଅଧୀନରେ ଛଅ ବର୍ଷ ଚାକିରୀ କରିବା ପରେ ସେ ୧୯୯୦ ମସିହାରେ ରାଜନୀତିରେ ଯୋଗଦିଅନ୍ତି । ରାଜନୈତିକ ଜୀବନ ସେ ଭାରତୀୟ ରାଜନୀତିରେ ଭାରତୀୟ ଜନତା ପାର୍ଟିର କର୍ମକର୍ତ୍ତା ଭାବରେ ସକ୍ରିୟ ଅଛନ୍ତି । ୨୦୧୪, ୨୦୧୯ ଓ ୨୦୨୪ ମସିହାର ଭାରତୀୟ ସାଧାରଣ ନିର୍ବାଚନରେ ସେ ଯଥାକ୍ରମେ ୧୬ଶ, ୧୭ଶ ଓ ୧୮ଶ ଲୋକ ସଭାକୁ ନିର୍ବାଚିତ ହୋଇଛନ୍ତି ଏବଂ ପୂର୍ବରୁ ଜଣେ ମନ୍ତ୍ରୀ ଭାବରେ ମଧ୍ୟ କାର୍ଯ୍ୟ କରିଛନ୍ତି । ୨୦୨୪ ଭାରତୀୟ ସାଧାରଣ ନିର୍ବାଚନରେ, ସୁନ୍ଦରଗଡ଼ ଲୋକ ସଭା ନିର୍ବାଚନ ମଣ୍ଡଳୀରୁ ବିଜେପିର ପ୍ରାର୍ଥୀ ଭାବରେ ନିର୍ବାଚନ ଲଢ଼ିଥିଲେ । ଏହି ନିର୍ବାଚନରେ, ସେ ସମୁଦାୟ ୪,୯୪,୨୮୨ ଖଣ୍ଡ ଭୋଟ ପାଇଥିଲେ ଏବଂ ବିଜେଡି ପ୍ରାର୍ଥୀ ଦିଲୀପ ତିର୍କୀଙ୍କୁ ୧,୩୮,୮୦୮ ଖଣ୍ଡ ଭୋଟରେ ପରାସ୍ତ କରିଥିଲେ ।
ମୂଷା ମୋର ରଜନୀକାନ୍ତ, ୨୦୨୦ ମସିହାରେ ଦୂରଦର୍ଶନରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ପ୍ରଯୋଜନା କରିଥିଲେ ଜାଗି ମଙ୍ଗଦ ପଣ୍ଡା, ଯାହାକି ତରଙ୍ଗ ସିନେ ପ୍ରଡକ୍ସନରେ ନିର୍ମାଣ କରାଯାଇଥିଲା । ସଞ୍ଜୟ ମହାକୁଳ ଓ ବି. ଚନ୍ଦନ କୁମାର ଏହି କଥାଚିତ୍ରଟିର ସଂଳାପ ରଚନା କରିଥିଲେ । ନିର୍ଦ୍ଦେଶକ ସଞ୍ଜୟ ନାୟକ ଏହି କଥାଚିତ୍ରଟିର କାହାଣୀ ଓ ଚିତ୍ରନାଟ୍ୟ ରଚନା କରିଥିଲେ ଏବଂ ନିର୍ଦ୍ଦେଶନା ଦେଇଥିଲେ । ଏହି କଥାଚିତ୍ରଟିର ମୁଖ୍ୟ ଭୂମିକାରେ ଅଭିନୟ କରିଥିଲେ ଲିପିକା ଓ କରଣ । ଅଭିଜିତ, ଅଶ୍ରୁମୋଚନ ମହାନ୍ତି, ବିଜୁ ବଡ଼ଜେନା, ନୀଲା ଆଦି କଳାକାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ । ଏହି କଥାଚିତ୍ରଟିର ୨୦୨୦ ମସିହାର ଜୁନ ୧୪ ତାରିଖରେ ତରଙ୍ଗ ଟିଭିରେ ମୁକ୍ତିଲାଭ କରିଥିଲା । ଅଭିନୟ ଲିପିକା ସେନାପତି କରଣ ଅଭିଜିତ ଅଶ୍ରୁମୋଚନ ମହାନ୍ତି ବିଜୁ ବଡ଼ଜେନା ନୀଲା କାହାଣୀ ଗୀତ ଏବଂ ସଙ୍ଗୀତ ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ପ୍ରେମ ଆନନ୍ଦ । ଗୀତିକାର ବିଜୟ ମଲ୍ଲ ଓ ବସନ୍ତରାଜ ସାମଲ ଏହି କଥାଚିତ୍ରଟିର ଗୀତ ରଚନା କରିଥିଲେ । ହ୍ୟୁମାନ ସାଗର, ଅସୀମା ପଣ୍ଡା ଆଦି କଣ୍ଟଶିଳ୍ପୀମାନେ ଏହି କଥାଚିତ୍ରଟିରେ କଣ୍ଠଦାନ କରିଥିଲେ ।
ବିଶ୍ୱଭୁଷଣ ମହାପାତ୍ରଙ୍କ ନିର୍ଦ୍ଦେଶନାରେ ନିର୍ମିତ ଓଡ଼ିଆଚଳଚ୍ଚିତ୍ର ଅଞ୍ଜଳି ୨୦୧୧ ମସିହାରେ ମୁକ୍ତିଲାଭ କରିଥିଲା ।
ସୀତା ଲବକୁଶ, ୧୯୮୦ରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ଏହି କଥାଚିତ୍ରର ପ୍ରଯୋଜନା କରିଥିଲେ କେ. ନାରାୟଣ ରାଓ ଏବଂ ନିର୍ଦ୍ଦେଶନା ଦେଇଥିଲେ ଏସ. ଜଗଦିସ୍ ଚଦ୍ର । ସଙ୍ଗୀତ ନିର୍ଦ୍ଦେଶକ ପ୍ରଫୁଲ୍ଲ କର ଏହି କଥାଚିତ୍ରର ସ୍ୱର ସଂଯୋଜନା କରିଥିଲେ । ଏହି ଚଳଚ୍ଚିତ୍ରଟି ତେଲୁଗୁରୁ ଓଡ଼ିଆକୁ ଅନୁବାଦ କରାଯାଇଥିଲା । ଏହି କଥାଚିତ୍ରର ମୁଖ୍ୟ ଭୂମିକାରେ ଅଭିନୟ କରିଥିଲେ ଉତ୍ତମ ମହାନ୍ତି ଏବଂ ଅପରାଜିତା ମହାନ୍ତି । ଚକ୍ରପାଣୀ ଭଟ୍ଟି, ବାଲକ୍ରିଷ୍ଣା ଦାସ, କାର୍ତ୍ତିକ୍ ଘୋଷ୍, ରଜନୀ, ରାମକ୍ରିଷ୍ଣା, ରୋଜା ରମଣୀ, ସତ୍ୟଭାମା, ସୁଭାଷ ଆଦି କଳାକାରମାନେ ଏହି କଥାଚିତ୍ରର ବିଭିନ୍ନ ଭୂମିକାରେ ଅଭିନୟ କରିଥିଲେ । ଅଭିନୟ ଚକ୍ରପାଣୀ ଭଟ୍ଟି ବାଲକ୍ରିଷ୍ଣା ଦାସ କାର୍ତ୍ତିକ୍ ଘୋଷ୍ ଅପରାଜିତା ମହାନ୍ତି ଉତ୍ତମ ମହାନ୍ତି ରଜନୀ ରାମକ୍ରିଷ୍ଣା ରୋଜା ରମଣୀ ସତ୍ୟଭାମା ସୁଭାଷ୍ ଗୀତ ଓ ସଙ୍ଗୀତ ଏହି କଥାଚିତ୍ରର ସଙ୍ଗୀତ ନିର୍ଦ୍ଦେଶନା ଦେଇଥିଲେ ପ୍ରଫୁଲ୍ଲ କର । ଏସ୍ ଜାନ‌କୀ, ସ୍ୱାଗତିକା ରଥ ଆଦି କଣ୍ଠଶିଳ୍ପୀମାନେ ଏହି କଥାଚିତ୍ରରେ କଣ୍ଠଦାନ କରିଥିଲେ ।
ମୋଲୁସ୍କମ କୋଣ୍ଟାଜିଓସମ ବା ଏମସି  ( ଅନ୍ୟ ନାମ ୱାଟର ୱାର୍ଟ) ଏକ ଭୁତାଣୁ ସଂକ୍ରମଣ   ଯାହା ଚର୍ମରେ   ହୁଏ ଓ ଏକ ଛୋଟ ପିଙ୍କ ରଙ୍ଗର ଫୁଲା ଦେଖାଯାଏ ଯାହା ମଝିରେ ଏକ ଛୋଟ ଗାତ ଥାଏ  । ବେଳେ ବେଳେ ଏହି ଗଲୁ କରେ ଓ ଘାଆ ମଧ୍ୟ ହୋଇପାରେ । ଏକ‌କ ବା ଦଳଗତ ଭାବରେ ମଧ୍ୟ ରୋଗ ଦେଖାଯାଇପାରେ । ମୁଖ ମଣ୍ଡଳରେ ଏହା ସର୍ବାଧିକ ଦେଖାଯାଏ ଓ ଏହା ବ୍ୟତୀତ ଉଦର, ଗୋଡ଼, ବାହୁ, ବେକ, ଯୌନାଙ୍ଗମାନଙ୍କର ଚର୍ମରେ ଦେଖାଯାଏ । ସଂକ୍ରମଣର ପ୍ରାୟ ୭ ସପ୍ତାହ ପରେ ଏହା ଆରମ୍ଭ ହୁଏ । ସାଧାରଣତଃ ଏକ ବର୍ଷ ମଧ୍ୟରେ ଏହା ଉପଶମ ହୋଇଯାଏ ଓ କୌଣସି ସ୍କାର ଦାଗ   ଛାଡ଼ିଯାଏ ନାହିଁ । ମୋଲୁସ୍କମ କୋଣ୍ଟାଜିଓସମ ରୋଗ ଏକ ପ୍ରକାର ପକ୍ସଭିରିଡି   ଭୁତାଣୁ ଯୋଗୁ ହୁଏ ଓ ଏହି ଭୁତାଣୁକୁ ମୋଲୁସ୍କମ କୋଣ୍ଟାଜିଓସମ ଭୁତାଣୁ  ( ବା ) ମଧ୍ୟ କୁହାଯାଏ  । ଯୌନ ସମ୍ପର୍କ   ଓ ସାଧାରଣ ସଂସ୍ପର୍ଶରେ ଆସିଲେ ଓ ପ୍ରଦୂଷିତ ପଦାର୍ଥ ବ୍ୟବ‌ହାର କରିବାଦ୍ୱାରା ଏହି ରୋଗ ବ୍ୟାପିଥାଏ । ନିଜ ଦେହର ବିଭିନ୍ନ ସ୍ଥାନ‌କୁ ସ୍ୱୟଂ ରୋଗୀଦ୍ୱାରା ସଂକ୍ରମିତ ହୋଇଥାଏ । ବିଭିନ୍ନ ସଙ୍କଟଦାୟୀ କାରଣମାନଙ୍କ ନାମ ଦୁର୍ବଳ ଇମ୍ମ୍ୟୁନ ସିସ୍ଟମ  , ଆଟୋପିକ ଡର୍ମାଟାଇଟିସ ଓ ସଂଖ୍ୟାଧିକ ଲୋକଙ୍କ ଏକତ୍ର ବାସ କରିବା ଯୋଗୁ ହୁଏ । ଏକ ସଂକ୍ରମଣ ପରେ ରୋଗୀ ପୁନଃସଂକ୍ରମିତ ହୋଇପାରେ । ଏହି ରୋଗକୁ ଦେଖି ନିର୍ଣ୍ଣୟ କରାଯାଏ । ପ୍ରତିଷେଧ ପାଳନରେ ହାତଧୁଆ   ଓ ବ୍ୟକ୍ତଗତ ଜିନିଷ ନ ବାଣ୍ଟିବା ମୁଖ୍ୟ ସ୍ଥାନ ଅଧିକାର କରିଛି । ଏହି ଚର୍ମ ରୋଗର ଚିକିତ୍ସା ଏତେ ଆବଶ୍ୟକ ନହେଲେ ମଧ୍ୟ ଅସୁନ୍ଦର ଦେଖାଯିବାରୁ ଓ ବ୍ୟାପିବା ରୋକିବାକୁ ଅନେକ ରୋଗୀ ଏହାକୁ ବିଦାୟ କରିବାକୁ ଇଚ୍ଛୁକ ହୁଅନ୍ତି । କ୍ରାୟୋ ଥେରାପି   ସାହାଯ୍ୟରେ, ଅପରେଶନ କରି ଏହାକୁ କୋରି ବାହାର କରିଦେବା ଓ ଲେଜର ସାହାଯ୍ୟରେ ଏହାର ଚିକିତ୍ସା କରାଯାଇପାରେ । କୋରିବାଦ୍ୱାରା   ସ୍କାର ବା କ୍ଷତ ଦାଗ ରହିଯାଏ । ପାଟିରେ ସାଇମେଟିଡିନ   ଓ ରୋଗ ଥିବା ସ୍ଥାନରେପୋଡୋଫାଇଲୋଟକ୍ସିନ   କ୍ରିମ ବ୍ୟବ‌ହାର କରାଯାଏ । ସାରା ପୃଥିବୀରେ ବାର୍ଷିକ ପ୍ରାୟ ୧୨୨ ନିୟୁତ  (ଜନସଂଖ୍ୟାର ୧.୮%) ଲୋକ ଏହି ରୋଗରେ ଆକ୍ରାନ୍ତ ହୁଅନ୍ତି  । ଏକରୁ ଦଶ ବର୍ଷ ବୟସର ପିଲା ଅଧିକ ଆକ୍ରାନ୍ତ ହୁଅନ୍ତି । ସନ ୧୯୬୬ ପରଠାରୁ ଏହି ରୋଗ ଯୁକ୍ତରାଷ୍ଟ୍ର ଆମେରିକାରେ ଅଧିକ ଦେଖାଯାଉଛି । ଏହି ରୋଗ ହେବାଯୋଗୁ କୌଣସି ପିଲାକୁ ଅନ୍ୟମାନଙ୍କ ସାଥୀରେ ମିଶିବାକୁ ନ ଦେବା ଅନୁଚିତ ।
ବିଜ୍ଞାନ କାହାଣୀ ବିଜ୍ଞାନଭିତ୍ତିକ ଓ କଳ୍ପିତ କାହାଣୀ, ଗପ ବା ଉପନ୍ୟାସକୁ ବୁଝାଇଥାଏ । ଏଥିରେ ବିଜ୍ଞାନ ଓ କାରିଗରୀ ବିଜ୍ଞାନର ବିଷୟ, ଭବିଷ୍ୟତର ଆଧାରରେ କଳ୍ପନା ପ୍ରସୂତ ଆଦିଭୌତିକ ଘଟଣା, ପୃଥିବୀ ବାହାରେ ଜୀବନ ଓ ଜୀବମାନଙ୍କ ଅଦ୍ଭୁତ କାହାଣୀ ଆଦି ସ୍ଥାନ ପାଇଥାଏ । ଓଡ଼ିଆ ଭାଷାରେ ଅନେକ ଜଣାଶୁଣା ବିଜ୍ଞାନ କାହାଣୀ ଲେଖାଯାଇଅଛି । ଧାରାବାହିକ ଓଡ଼ିଆ ବିଜ୍ଞାନ କାହାଣୀ ଅଜଣା ଗ୍ରହରେ ଜନ ଓ ମେରୀ ': ପ୍ରଫେସର ଜଗନ୍ନାଥ ମିଶ୍ରଙ୍କ ଦେଇ ଲେଖା ଏହି କାହାଣୀଟି ଧାରାବାହିକ ଭାବରେ ସଂସାରରେ ପ୍ରକାଶିତ ହେଉଥିଲା ।
ଅତୁଳାନନ୍ଦ ଗୋସ୍ୱାମୀ  (୧୯୩୫-୨୭ ଜୁଲାଇ ୨୦୨୨) ଜଣେ ଅହମୀୟା ଲେଖକ ଥିଲେ  । ୨୦୦୬ ମସିହାରେ ତାଙ୍କ ଅହମୀୟା ଭାଷାର ପୁସ୍ତକ ସେନେହ ଜୋରିର ଗାନ୍ଥି ପୁସ୍ତକ ପାଇଁ ସେ କେନ୍ଦ୍ର ସାହିତ୍ୟ ଏକାଡ଼େମୀ ପୁରସ୍କାର ଲାଭ କରିଥିଲେ । ସେ ଅନେକ ଇଂରାଜୀ, ବଙ୍ଗଳା ଓ ଓଡ଼ିଆ ଭାଷାର ପୁସ୍ତକକୁ ଅହମୀୟା ଭାଷାକୁ ଅନୁବାଦ କରିଥିଲେ ।
ମଧୁମେହ ସ୍ନାୟୁରୋଗ  (ଇଂରାଜୀ ଭାଷାରେ ) ଏକ ମଧୁମେହ ଜନିତ ରୋଗ ଯେଉଁଥିରେ ଶରୀରର ବିଭିନ୍ନ ସ୍ଥାନରେ ସ୍ନାୟୁ କ୍ଷତିଗ୍ରସ୍ତ ହୋଇଥାଏ  । କ୍ଷତିଗ୍ରସ୍ତ ସ୍ନାୟୁମାନଙ୍କର ଅବସ୍ଥାନ ଉପରେ ଲକ୍ଷଣ ନିର୍ଭର କରେ: ପ୍ରାନ୍ତୀୟ ସ୍ନାୟୁର କ୍ଷତି ଥିଲେ କାଲୁଆ, ଝିମଝିମ ଲାଗିବା ଓ ଅଙ୍ଗ ଦୁର୍ବଳତା ହୁଏ; ଅଟୋନୋମିକ ସ୍ନାୟୁରୋଗ ଥିଲେ ଅନିଚ୍ଛାକୃତ ମୂତ୍ରତ୍ୟାଗ, ଗ୍ୟାଷ୍ଟ୍ରୋପାରେସିସ୍ କିମ୍ବା ଯୌନ ଅସୁବିଧା ଦେଖାଯାଏ; ପ୍ରାନ୍ତୀୟ ସ୍ନାୟୁରୋଗ ହେଲେ କାର୍ପାଲ୍ ଟନେଲ୍ କିମ୍ବା କ୍ରାନିଆଲ୍ ନ୍ୟୁରୋପାଥି ହୁଏ: ନିତମ୍ବ କିମ୍ବା ଜଙ୍ଘ ସ୍ନାୟୁରୋଗ ଥିଲେ ଯନ୍ତ୍ରଣା ହୁଏ । ରୋଗ ଜଟିଳ ହେଲେ ମଧୁମେହ ପାଦ ଏବଂ ସ୍ନାୟୁଜନିତ ଆର୍ଥ୍ରୋପାଥି ଲକ୍ଷଣମାନ ପ୍ରକାଶ ପାଇପାରେ । ଯେ କୌଣସି ପ୍ରକାରର ମଧୁମେହର ପରିଣାମ ସ୍ୱରୂପ ଏହି ରୋଗ ହୋଇପାରେ । ଦୁର୍ବଳ ଚିକିତ୍ସିତ ମଧୁମେହ, ଅଧିକ ଓଜନ, ଉଚ୍ଚ ରକ୍ତଚାପ, ଉଚ୍ଚ ରକ୍ତକୋଲେଷ୍ଟେରଲ, ବୃକ୍‌କ ସମସ୍ୟା, ମଦ୍ୟପାନ ଏବଂ ଧୂମପାନ ଭଳି କାରଣଗୁଡିକ ଏହି ରୋଗ ସଙ୍କଟ ଆଣିପାରେ । ଏହାର ମୂଳ କାର୍ଯ୍ୟ ପ୍ରଣାଳୀରେ ସ୍ନାୟୁ-କ୍ଷତି ଓ କ୍ଷୁଦ୍ର ରକ୍ତନଳୀରେ ସିଧାସଳଖ କ୍ଷତି ହୋଇଥାଏ ଯାହା ସେମାନଙ୍କୁ ଉଚ୍ଚ ରକ୍ତରେ ଶର୍କରା ଯୋଗାଇଥାଏ । ଶାରୀରିକ ପରୀକ୍ଷା କିମ୍ବା ଇଲେକ୍ଟ୍ରୋଫିଜିଓଲୋଜି ପରୀକ୍ଷାଦ୍ୱାରା ରୋଗ ନିର୍ଣ୍ଣୟ ହୋଇପାରେ। ଏହାର ଚିକିତ୍ସାରେ ଗାବାପେଣ୍ଟିନ୍, ପ୍ରିଗାବାଲିନ, ଡୁଲୋକ୍ସେଟିନ, ଭେନେଲାଫ୍ୟାକ୍ସିନ କିମ୍ବା ସ୍ଥାନୀୟସାଲିସିଲେଟ ଦିଆଯାଇପାରେ । ଓପିଓଏଡ୍ ଏବଂ ଟ୍ରାଇସାଇକ୍ଲିକ୍ ଆଣ୍ଟିଡେପ୍ରେସାଣ୍ଟ ସାଧାରଣତଃ ସୁପାରିଶ କରାଯାଏ ନାହିଁ । ମଧୁମେହ, ରକ୍ତଚାପ ଏବଂ କୋଲେଷ୍ଟ୍ରଲ୍ର ସଠିକ୍ ପରିଚାଳନା ପାଇଁ ଅନ୍ୟାନ୍ୟ ପଦକ୍ଷେପ ନିଆଯାଏ । ମଧୁମେହ ରୋଗୀଙ୍କ ମଧ୍ୟରୁ ଅର୍ଦ୍ଧେକ ଲୋକଙ୍କର ପ୍ରାନ୍ତୀୟ ସ୍ନାୟୁରୋଗ, ୩୦%ରୁ ଅଧିକ ଅଟୋନୋମିକ ସ୍ନାୟୁରୋଗ ଏବଂ ୧୦%ରୁ କମ୍ କାର୍ପାଲ୍ ଟନେଲ୍ ଥାଇପାରେ । ଏହି ରୋଗର ପ୍ରାନ୍ତୀୟ ଆକାର ପ୍ରଥମେ ୧୮୬୪ ମସିହାରେ ମାର୍ଚାଲ୍ ଡି କଲଭିଙ୍କଦ୍ୱାରା ସ୍ପଷ୍ଟ ଭାବରେ ବର୍ଣ୍ଣନା କରାଯାଇଥିଲାବେଳେ ୧୯୦୦ ଦଶକରେ ଅଟୋନୋମିକ ଧରଣର ରୋଗ ପ୍ରଥମେ ବର୍ଣ୍ଣନା କରାଯାଇଥିଲା ।
ନାଗାର୍ଜୁନ ପ୍ରଧାନ  (ଜନ୍ମ: ୯ ମାର୍ଚ୍ଚ ୧୯୪୫) ଜଣେ ଓଡ଼ିଆ ରାଜନୀତିଜ୍ଞ  । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଚାରିଥର କାର୍ଯ୍ୟ କରିଛନ୍ତି । ୧୯୮୦, ୧୯୮୫, ୧୯୯୦ ଓ ୧୯୯୫ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ଉଦୟଗିରି ବିଧାନ ସଭା ନିର୍ବାଚନ ମଣ୍ଡଳୀରୁ ଯଥାକ୍ରମେ ୮ମ, ୯ମ, ୧୦ମ ଓ ୧୧ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ପରିବାର ଓ ଶିକ୍ଷା ନାଗାର୍ଜୁନ ପ୍ରଧାନ ୧୯୪୫ ମସିହାର ମାର୍ଚ୍ଚ ୯ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ବନମାଳୀ ପ୍ରଧାନ ଓ ପତ୍ନୀଙ୍କ ନାମ ପଦ୍ମିନୀ କୁମାରୀ ପ୍ରଧାନ । ରାଜନୈତିକ ଜୀବନ ନାଗାର୍ଜୁନ ପ୍ରଧାନ ଓଡ଼ିଶା ରାଜନୀତିରେ ଭାରତୀୟ ଜାତୀୟ କଂଗ୍ରେସର କର୍ମୀ ଭାବରେ କାର୍ଯ୍ୟ କରୁଥିଲେ । ସେ ଓଡ଼ିଶା ବିଧାନ ସଭାର ଜଣେ ବିଧାୟକ ଭାବରେ ଚାରଥର କାର୍ଯ୍ୟ କରିଛନ୍ତି ।